Pouke istorije :: EMG.RS:: Pogledi na svakodnevnicu u Srbiji\nPogledi (02. 11. 2008.)\n02. novembar 2008. | 06:46\nOva teorija polazi od toga da glasači imaju tendenciju da lažu ispitivačima, kada žele da glasaju za belog, umesto za crnog kandidata. Fenomen je nazvan po dugogodišnjem gradonačelniku Los Anđelosa Tomu Bredliju koji se 1982. borio za mesto guvernera Kalifornije, ali je izgubio na glasanju. On je tokom kampanje vodion i sa 12 procenata razlike, ali je na izborima izgubio. Slični su bili slučajevi Dejvida Dikinsa koji je 1989. jedva pobedio na izborima za gradonačelnika Njujorka, mada je vodio sa čak 18 poena razlike. Harald Vašington je pobedio na izborima za gradonačelnika Čikaga veoma tesno, mada je imao veliku prednost. Daglas Vilder je pobedio na izborima za guvernera Virdžinije sa manje od jedan odsto razlike, mada je vodio 9 poena u proseku sve dok dana izbora. Obama je 7 dana pred izbore vodio sa 7 odsto razlike, ali je u subotu pao na 5 odsto.\nOhajo i Pensilvanija\nOba kandidata očekuju da svoju sudbinu preokrenu u dve države, Ohaju i Pensilvaniji. Ohajo ima 20 elektorskih glasova, a Pensilvanija 23, a Obama vodi u obe. Ohajo je već bio odlučujući u izborima 2004. kada je pobedio Džordž Buš. Obama izgleda zadovoljnije i opuštenije, dok Mekejn crpe poslednje atome energije da bi uputio što snažniju poruku. „Mi se ne krijemo od istorije. Mi stvaramo istoriju“, poručuje Mekejn.\nSocijalista i levičar\nRepublikanski kandidat optužuje svog suparnika da je socijalista i da u stvari želi da uvede socijalizam u Ameriku. Obama je nastupio na CNN u komičarskoj emisiji gde je baš upitan da li će, ako pobedi, uvesti socijalizam u Americi.\nObami je prebacivano da se fotografisao sa zastavama Če Gevare. Istina je da je on, u stvari, bio povezan sa čikaškkim levičarskim grupama, što republikanski štab koristi da bi prebacio Obami da je povezan sa grupama „koje imaju na raspolaganju milione sindikalnih dolara“ i „brojne veze političkih eksperata i konsultanata“.\nBarak Obama je, međutim, dobio podršku čikaškog ogranka Demokratskih socijalista Amerike (DSA) kada se borio za senatorsko mesto u Ilinoisu. Kasnije je bilten čikaških socijalista objavio da je Obama, ovoga puta kao senator, veoma pohvalno govorio o dugogodišnjem socijalističkom aktivisti Solu Mendelsonu kao o “prvaku demokratske levice”. Obamini odnosi sa DSA bili su dugo ignorisani. Oni koji prate Obaminu povezanost s njima, objavili su video snimak u kojem Obama učestvuje u kampanji za senatora Barnija Sendersa u Vermontu, jedinim senatorom koji je otvoreno deklariše kao socijalista.\nSanders je pobedio u izborima 2006. i nazvao je Obamu „jednim od najvećih lidera američkog Senata“, mada je sam Obama u njemu bio tek dve godine. U 2007. National Journal je ocenio da se Obama profilisao kao “najliberalniji senator”. Upravo to poslednjih dana ponavlja i Mekejn.\nZanimljivo je skrenuti pažnju na neke aktivnosti Demokratskih socijalista Amerike koji ih mogu povezati sa veoma izraženom podrškom političkog vrha Srbije Baraku Obami. Demokratski socijalisti su, naime, jedna od većih socijalističkih organizaciju u Americi i članovi su Socijalističke internacionale. Njihov počasni predsednik je naše gore list, Bogdan Denić. Denić je dugo godina predavao na njujorškom Siti Koledžu, a bio je kao veliki protivnik rata, veoma angažovan tokom sukoba u bivšoj Jugoslaviji. Taj stav, međutim, nije do kraja održao pošto je za vreme bombardovanja Srbije tražio kopnenu intervenciju protiv Srbije, a istovremeno u polemici s Noamom Čomskim koji je osporavao legalnost akcije NATO-a. Denić je u svom odgovoru, pored ostalog, tvrdio da se „mora prekinuti sa prihvatanjem legalnosti srspih nadležnosti na Kosovu“.\nNema dokaza da je Obama sada doista u vezi sa ovom grupacijom, ali republikanci se nadaju da će tako uspeti da ga diskredituju u očima birača.\nObama kao novi Bond\nBarak Obama je Džems Bond, a Džon Mekejn je Džek Bauer. Mada sve lični na filmski spot još nesnimljenog filma, ova rečenica nema ništa ni sa filmom, nego u stvari s tim kako američki birači doživljavaju predsedničke kandidate.\nU pregledu predsedničkih stilova koji objavljuje agencija Pen, Šon i Berland, a koji je objavljen prošle nedelje, birači identifikuje predsedničke i potpredsedničke kandidate sa brendovima koji uključuju fikcione špijune, odevnim markama, prehrambenim lanciuma i automobilima. Oni povezuju Obamu sa BMW, guglom i Targetom, dok je Mekejn upoređen sa Fordom, Volmartom i AOL-om.\nBrend je po prirodi veoma ličan doživljaj, kaže marketiški stručnjak Mari Elen Dugan. Ono što smo pronašli, jeste snažna percepcija kandidata. To je ono gde se linije robnih marki ukrštaju sa onim što se događa na izborima”.\nPrava bitka se vodi ko će se idetifikovani sa Džemsom Bondom. U maju je Mekejn uporedio sebe sa Bondom, a Obami je namenio ulogu Dr. No. Prošlonedeljeni “Čikago tribjun” koji je prvi put u svojoj istoriji opredelio za demokratskog kandidata, svog sugrađanina Baraka Obamu, Obami je dodelio osobine ovog akcionog junaka.\nOva tema je podgrejana od junaka poslednjeg filma o Džemsu Bondu čija premijera je održana 29. oktobra. Danijel Krejg koji igra Džemsa Bonda, izjavio je da bi upravo demokratski predsednički kandidat mogao da bude bolji 007 jer je u stanju da gleda neprijatelja pravo u oči i da ga nadigra, dok bi Mekejn zahvaljujući svom dugom iskustvu mogao da bude bolji M, Bondov šef, izjavio je Krejg. Kada je upitan koja bi potencijalna prva dama mogla da bude bolja “Bond devojka”, zvezda poslednjeg filma je odgovorila da je to “mnogo opasnije pitanje”.\nLičnosti: Barak Obama, Džon Mekejn


Opština Opovo podelila autosedišta za decu - Radio televizija Pančevo\nOpština Opovo podelila autosedišta za decu\n14. januara 2020. 14. januara 2020. 0387\nPredsednik Opštine Opovo Zoran Tasić podelio je autosedišta za decu porodicama koje su stekle uslove za to. Povod akcije bio je bezbednost najmlađih učesnika u saobraćaju.\nZahvaljujući lokalnoj samoupravi Opovo, obezbeđena su autosedišta za decu i podeljena porodicama kojima je to bilo najpotrebnije. Autosedišta su kupljena novcem koji je prikupljen naplatom saobraćajnih kazni.\nPredsednik Opštine Opovo Zoran Tasić kaže da se iz opštinskog budžeta izdvajaju značajna sredstva kako bi se povećala bezbednosti učesnika u saobraćaja. Opn se nada da će i današnja akcija podele autosedišta mališanima povećati njihovu bezbednost.\nBioskopska sala u Opovu bila je puna, roditelji sa svojim mališanima došli su da preuzmu svoja autosedišta. Svi koji su se prijavili na konkurs morali su da ispune odgovarajuće uslove.\nS obzirom da je ostalo još autosedišta, tokom 2020. godine biće raspisan još jedan konkurs, poručuje Zoran Tasić. Ovom prilikom pozvao je sve građane koji su propustili ovaj konkurs, a ispunjavaju uslove, da se prijave.\nPredsednik Vučić: Svi saglasni sa spuštanjem cenzusa\nPovređeno dete na klizalištu\nU Južnom Banatu opada broj novozareženih Kovidom-19\nZorana Stekovic 25. aprila 2021. 25. aprila 2021.\nNikola Toadjer 9. aprila 2020. 17. septembra 2020.


Kreativna avantura - Produženi boravak Beograd, kreativne radionice\nDobrodošli u Kreativnu avanturu\nDečji obrazovni centar skrojen po meri deteta\nTim Kreativna avantura posvećen je stalnom učenju i usavršavanju kako bi deci obezbedili kvalitetno obrazovanje.\nNaš program podstiče decu na učenje, istraživanje i kreativno izražavanje.\nKreativna avantura je mesto igre, mašte i stvaralaštva. Osnovno načelo kojim se vodimo u radu sa detetom je igra. Igra kao sadržaj, metod i sredstvo, kao osnova za druženje, učenje i stvaralačke procese. U toku radne nedelje i vikendom organizujemo produženi boravak, dnevni boravak i kreativne radionice sa decom uzrasta od 3 do 10 godina. U radu sa decom školskog uzrasta vodimo se zvaničnim nastavnim planom i programom izdatim od strane Ministarstva nauke i prosvete i proširujemo ga kroz tematske i integrisane sadržaje.\nNaš tim svoj rad bazira na najnovijim saznanjima iz oblasti vaspitanja i obrazovanja i posvećen je stalnom učenju i usavršavanju. Tim predvodi Dimitrina Tošić Gojković, master pedagog, koja je u avgustu 2019. godine u Beogradu osnovala Dečji obrazovni centar Kreativna avantura, dnevni i produženi boravak za decu od 3 do 10 godina. Uloga zaposlenih u Kreativnoj avanturi je podsticanje kreativnog i kritičkog razmišljanja i pronalaženje različitih strategija učenja koje će doprineti transferu znanja i primeni naučenog.\nProgram Kreativne avanture se ostvaruje kroz kreativne i stvaralačke aktivnosti, a sadržaji se tematski vezuju za ono što je relevantno za detetov život i što mu je najbliže: porodica, ljudi, odnosi, biljni i životinjski svet, prirodne pojave, omiljene igračke i sl. U produženom boravku, u radu sa decom od I do IV razreda koristimo elemente igre (slobodno, samousmereno učenje) da razvijemo motivaciju i želju za učenjem, kako bi dete sa voljom i lakoćom savladalo gradivo. Za učenike koji pohađaju škole u našem okruženju organizujemo odvođenje u školu i dovođenje iz škole u prostorije Centra.


U BiH stigao gas iz Srbije - Akta.ba\n10.01.2009. 09:55 / Izvor: Nezavisne novine\nKompanija "BH gas" sklopila je aranžman sa "Srbijagasom" o interventoj isporuci prirodnog gasa, koja bi trebalo da bude dovoljna za potrebe većine individualnih potrošača u Kantona Sarajevo.\nOvu informaciju sinoć su nam potvrdili direktor "BH gasa" Almir Bećarević i glasnogovornik "Sarajevogasa" Adis Salkić.\n"Gas bi u subotu u ranim jutarnjim satima mogao biti u domaćinstvima. Pošto je količina ograničena, energent će biti usmjeren samo prema domaćinstvima koja se isključivo griju na gas i obećana količina će biti dovoljna za svih 73.000 korisnika", kazao je sinoć Salkić.\nPrema riječima Bećarevića, aranžman sa Srbijom je rezultat saradnje "BH gasa" i "Srbijagasa", uz političku podršku predsjednika Srbije Borisa Tadića.\n"Predsjedniku Tadiću zahvaljujem jer je, u vrijeme nestašice gasa u Evropi, dao političku saglasnost za ovu pomoć", naglasio je Bećarević.\nTadić je ranije s premijerom Mađarske Ferencom Đurčanjom dogovorio da Mađarska Srbiji iz svojih rezervi isporuči određene količine gasa. Istovjetan ugovor Srbija je potpisala i s Njemačkom.\nDogovorena je dnevna isporuka pet miliona kubnih metara gasa, što bi trebalo da riješi problem grijanja u gradovima Srbije u kojima gas nije moguće zamijeniti drugim energentima.\nIsporuka gasa BiH i drugim zemljama potpuno je obustavljena od 6. januara zbog spora između Ukrajine i Rusije. Mediji su juče izvještavala o skorom nastavku isporuke gasa i iz Rusije. U Ukrajini je juče počelo raspoređivanje posmatrača EU, što je bio uslov za otvaranje ventila. Ipak, niko sa sigurnošću nije mogao potvrditi kada bi gasovod mogao biti otvoren.\n"Brzina dotoka gasa u BiH, nakon otvaranja ventila u Rusiji, zavisiće od sistema Ukrajine, Mađarske i Srbije", kazao je Bećarević.\nIz "Sarajevogasa" su najavili da je sistem spreman, ali da će biti potrebno određeno vrijeme da se sistem ponovo uspostavi.\n"Na terenu će biti 20 naših ekipa koje će nadzirati situaciju, a biće otvorene dežurne telefonske linije", kazao je Salkić juče popodne.\nU sarajevskim "Toplanama", koje zagrijavaju više od 50.000 domaćinstava, kažu da imaju zaliha za još za sedam dana, ali da ih i stalno obnavljaju. Kotlovnice, koje su sasvim bile van pogona, uspijevaju osposobiti za rad na alternativno gorivo.\n"Dopremili smo novih 2.700 tona mazuta i 1.500 tona lož-ulja. Snabdjevači izabrani tenderom su `Hifa petrol` za lož-ulje i `BH petrol` za mazut", kazao je Suad Zeljković, direktor "Toplana".\nIz Vlade Kantona Sarajevo saopštili su da su pripremili 4.000 kubnih metara drva koji bi od 12. januara trebalo da budu dijeljeni građanima koji imaju pravo na subvenciju za gas i grijanje ukoliko u međuvremenu ne stigne gas.\nS obzirom na to da je od obustave dotoka gasa potrošnja struje u Sarajevu povećana za 37,6 posto, iz "Elektroprivrede BiH" građane mole za oprez kod istovremenog korištenja većeg broja električnih aparata.


Tanjug 23. oktobra 2019. 21:31\nBRISEL, 23. oktobra ( Tanjug) – Analitički centar Evropskog parlamenta ocenjuje da je Srbija, „frustrirana sporim napretkom ka članstvu u Evropskoj uniji, otvorila prostor za bliže veze s Rusijom i Kinom”, tako da se u sumnju dovodi i opšta „posvećenost Beograda evropskoj perspektivi“.\nCentar ocenjuje da je uprkos određenom napretku kada je u pitanju usaglašavanje sa zakonodavstvom EU u oblasti političkih kriterijuma i vladavine prava, u Srbiji primetan i porast strateškog takmičenja globalnih sila što, kako se ocenjuje u tekstu, zemlju može skrenuti sa pristupnog procesa EU.\nNaglašava se da je Rusija tradicionalni geopolitički saveznik Srbije, pri čemu je Moskva obezbeđivala „diplomatsku podršku, investicije ekonomsku i vojnu pomoć”, a Srbija se, zauzvrat, opirala pritisku EU da uvede sankcije Rusiji zbog agresije u Ukrajini.\nAnaliza namenjena za internu upotrebu i inormisanje evropskih parlamentaraca navodi da je „Brisel kritikovao odluku Srbije da potpiše trgovinski sporazum sa Evroazijskom unijom”, uz konstataciju da svaki bilateralni trgovinski sporazum s trećim zemljam mora biti raskinut ulaskom Srbije u članstvo EU.\n„Uz to, Srbija je i osnivač inicijative 16+1 između Kine i zemalja centralne, istočne i jugoistočne Evrope. Za Kinu Srbija predstavlja ključni transportni koridor i energetsko čvorište”, navodi se u analizi.\nKao „razlog za zabrinutost“, analitičari Evropskog parlamenta navode i saradnju Srbije i Kine u programu za razvoj vojnih dronova.\nOcenjuje se i da je „geopolitička orjentacija Srbije sve više nejasna”, uz navođenje informacija o kineskim policijskim patrolama na ulicama Beograda i stonima kamera postavljenih u okviru projekta „Bezbedni grad“ koji se odvija u saradnji sa kompanijom Huavej.\n„Nedostatak transprentnosti oko kineskih investicija stvara zabrinutost kada je u pitanju posvećenost Srbije primeni pravila konkurentnosti EU, državane pomoći i javnih nabavki”, zaključuje se u analizi.\nAnalitičari za potrebe Evropskog parlamenta ukazuju i na činjenicu da je parlamentarna Rezolucija o Srbiji iz 2018. godine kritikovala vojnu saradnju Srbije s Rusijom i da je Srbija pozvana da se uskladi sa spoljnom i bezbednosnom politikom EU.


Proizvodnja - Soulfood kompanija Beograd\nRazvijanje novih ideja – „Naša hrana za vašu dušu“\nNeprekidno preispitivanje novih ideja i istraživanje tržišta podstakli su nas na pokretanje proizvodnje u okviru sopstvene robne marke pod nazivom Soulfood. Celokupna kampanja odvija se pod sloganom „Naša hrana za vašu dušu”, a prvi korak napravljen je u oktobru 2014. godine pokretanjem linije za proizvodnju kora za višestruku namenu.\nPrateći potrebe savremene porodice, kao i tržišta hrane koje se sve više vraća tradicionalnim načinima pripreme, odlučili smo se za ručnu izradu kora od proverenih sastojaka i dokazanog kvaliteta. Povoljna cena ovog proizvoda, koji je predstavljen kao prvi u okviru naše nove robne marke, još jedan je od načina na koji smo želeli da izađemo u susret potrebama naših kupaca.\nPored kora koje na tržištu već zauzimaju vodeće mesto, našim potrošačima želimo da ponudimo i visoko kvalitetne sitne kolače, kokos kiflice, rezanca za supu i pakovana peciva kao što su kiflice i kajzerice, integralne i bele. Pored postojećih proizvoda NOVITET ove godine su PIVSKI ŠTAPIĆI KOJIH IMA U ČETIRI UKUSA.\nU cilju da Vam ponudimo široku lepezu domaćih proizvoda, napravili smo za Vas nove kvalitetne i ukusne zalogaje.


Nedimović: Za pojoprivrednike na Kosovu 200 miliona dinara\n► Nedimović: Za pojoprivrednike na Kosovu 200 miliona dinara\nMinistar poljoprivrede, šumarstva i vodoprivrede Branislav Nedimović izjavio je danas da je to ministarstvo obezbedilo 200 miliona dinara pomoći za poljoprivrednike na Kosovu i Metohiji.\nOd tog iznosa je 110 miliona dinara opredeljeno je za sadni materijal i 90 miliona dinara za mehanizaciju, rekao je Nedimović na Biznis forumu u Leposaviću.\n"Cilj je da se za srpski narod obezbede nova radna mesta, da se pomogne pokretanje nove poljoprivredne proizvodnje, podrže postojeći resursi ali i značajno podrži zapošljavanje naših sugrađana na KIM", rekao je Nedimović.\nBiznis forum u Leposaviću okupio je privrednike iz centralne Srbije i sa Kosova i Metohije, organizovan je u sklopu posete predsednika Srbije Aleksandra Vučića Kosovu.\nDirektor Kancelarije Vlade Srbije za Kosovo i Metohiju Marko Đurić izjavio je danas da Priština, kako kaže, iz očaja širi lažne vesti o zagađenosti vode u jezeru Gazivode, jer, kako navodi,...\nŠest izjava o zainteresovanosti dostavljeno je blagovremeno i sadrži svu dokumentaciju predviđenu javnim pozivom za kupovinu akcija u vlasništvu Srbije u Komercijalnoj banci a.d. Beograd, saopštilo je danas Ministarstvo finansija.\nEvro sutra 117,93 din\nDinar će u četvrtak imati gotovo istu vrednost prema evru kao danas i zvanični srednji kurs biće 117,9392 dinara za jedan evro, objavila je Narodna banka Srbije (NBS).Centralna banka je danas na međubankarskom deviznom tržištu kupila 15 miliona evra kako bi ublažila prekomerne oscilacije kursa.


Studenti u ulogama ministara zemalja Višegradske grupe i Srbije! – BEUM\nStudenti u ulogama ministara zemalja Višegradske grupe i Srbije!\nHomeStudenti u ulogama ministara zemalja Višegradske grupe i Srbije!\nUdruženje BEUM, u saradnji sa organizacijom Junior Diplomat Initiative iz Praga, i ambasadom Republike Češke u Beogradu, organizovalo je simulaciju rada zemalja Višegradske grupe, koja se održavala od 10. do 13. aprila u prostorijama ambasade Republike Češke u Beogradu.\nTokom ove konferencije, učesnici iz zemalja Višegradske grupe i Srbije, imali su priliku da simuliraju rad ministara spoljnih poslova ovih zemalja i pokušaju da pronađu rešenja za aktuelne međunarodne izazove. 25 studenata iz Češke, Mađarske, Poljske, Slovačke i Srbije, debatovali su o trenutnoj migrantskoj krizi na Mediteranu, o evropskoj budućnosti Zapadnog Balkana i regionalnoj saradnji, posebno saradnji zemalja Višegradske grupe i Zapadnog Balkana\nUčesnici su bili raspoređeni u pet timova, od kojih je svaki tim predstavljao jednu nacionalnu delegaciju. Osim što su imali priliku za razmenu mišljenja s kolegama, učesnici su imali priliku i da upoznaju ambasadore zemalja Višegradske grupe i predstavnike Ministarstva spoljnih poslova Republike Srbije, koji su im i pomogli u pripremi za rad tokom simulacije.\nFinansijsku podršku ovom projektu pružili su Međunarodni višegradski fond i Fakultet za međunarodne odnose Ekonomskog univerziteta u Pragu, a partneri u realizaciji ovog projekta bili su i Udruženje Diplomatija u praksi s Corvinus univerziteta u Budimpešti, Evroatlanski centar iz Slovačke i Studentski klub za spoljne poslove s Ekonomskog fakulteta u Varšavi.\nBeograd, beum, JDI, V4, V4+Srbija, Višegradska grupa


DR ZORICA ĆULIBRK O TOME KO IMA PRAVO NA BANJSKO LEČENJE: "PIO fond pokriva sve troškove, ove godine su penzioneri mogli da biraju gde žele da putuju!" (VIDEO) | Happy BSC portal\nDR ZORICA ĆULIBRK O TOME KO IMA PRAVO NA BANJSKO LEČENJE: "PIO fond pokriva sve troškove, ove godine su penzioneri mogli da biraju gde žele da putuju!" (VIDEO)\nFizijatar dr Zorica Ćulibrk objasnila je u emisiji Posle ručka ko sve ima pravo na banjsko lečenje i kako svi zainteresovani penzioneri mogu da se prijave.\n- Za sve korisnike sa malom penzijom postoji varijanta odlaska u banju u trajanju od deset dana koje plaća PIO fond. Takođe, postoji konkurs početkom godine gde penzioneri mogu da se prijavljuju za banje. Ove godine je po prvi put postojala opcija da penzioneri biraju gde žele da idu, obično to PIO fond preraspoređuje, mada se drže pravila da se penzioneri upute u najbližu banju. Ako su iz Vojvodine upućuju se u vojvođanske, ako su iz Beograda najčešće je to Selters - objasnila je dr Zorica Ćulibrk.


Intenziviranje letova iz Niša i Kraljeva - Svetski putnik\n2. januara 2022. *\tAutor Bojana Stanković *\tOstavite komentar\nSrpska nacionalna avio-kompanija „Er Srbija“ će od 4.januara 2022.godine uspostaviti linije od kako kažu javnog interesa sa aerodroma „konstantin Veliki“ u Nišu i aerodroma „Morava“ u Kraljevu.\nTada kreće redovni saobraćaj između Niša i Beograda, Istanbula, Frankfurta (Han), Kelna i Ljubljane, kao i iz Kraljeva do Istanbula.\nTe destinacije će biti povezane dva puta nedeljno, sa izuzetkom linije Beograd – Niš, na kojoj će se obavljati četiri nedeljna leta.\nPored toga, najavljeni su sezonski letovi za letnju sezonu na linijama Niš-Tivat i Niš-Atina, kao i Kraljevo-Solun i Kraljevo-Tivat.\nPovezivanje Niša sa Kelnom je nova i peta po redu destinacija Er Srbije u Nemačkoj, dok redovnim letovima iz Niša i Kraljeva do Istanbula, grad na Bosforu postaje jedina destinacija u mreži Er Srbije do koje će se letovi obavljati sa sva tri aerodroma u Srbiji”, navedeno je u saopštenju.\nFoto: AirSerbia stranica


► Đorđević: Utakmica protiv Nemačke najvažnija u kvalifikacijama\n22.02.2018 | 11:37h ► 12:07h Beograd\nSelektor košarkaške reprezentacije Srbije Aleksandar Đorđević rekao je danas da je predstojeća utakmica protiv Nemačke najvažnija u kvalifikacijama za Svetsko prvenstvo i dodao da plejmejker Stefan Jović zbog povrede neće putovati s ekipom.\n"Očekuje nas duel sa selekcijom Nemačke, koja poseduje izuzetan kvalitet. Imaju sjajan ambijent i igraju s dosta entuzijazma i novim trenerom. Odigrali su dve jako dobre utakmice i pobedili. Meč će se igrati u Frankfurtu, pred 12.000 gledalaca, jer je cela arena rasprodata. Siguran sam da će biti i naših navijača... Ovo je najvažnija utakmica u kvalifikacijama", rekao je Đorđević novinarima u Beogradu.\nReprezentacija Srbije sutra će od 19.30 gostovati u Frankfurtu selekciji Nemačke, dok u nedelju u Beču igra protiv Austrije od 20.20.\nĐorđević je rekao da je ekipa "dobro trenirala" prethodna dva dana, s "dosta energije i entuzijazma i dozom koncentracije".\n"Trenirali smo u dobrom ritmu, nije bilo fizičkih problema, osim malo što je Ilija Đoković juče na prvom treningu nezgodno doskočio i na kraju imao mali problem s leđima. Posle podne je odradio trening problema", rekao je Đorđević.\nOn je dodao da Jović neće putovati s ekipom zbog "otoka na stopalu", koju je zaradio na finalu Kupa Nemačke, kao i da će iz ekipe izostati Vanja Marinković.\n"Od 15 momaka koji su završili ova dva dana treninga, neće ići Vanja Marinković. S druge strane, zbog odsustva Jovića i neke male predostrožnosti na poj poziciji jedan, moram da imam dva ili tri igrača. Odluku kojih 12 će igrati doneću sutra kasnije tokom dana. Videćemo da li će Lešić, Avramović ili Radanov biti u sastavu zbog atipičnosti na poziciji tri u igri Nemačke", rekao je selektor Srbije.\nĐorđević je rekao da će Marko Simonović biti kapiten na sutrašnjoj utakmici usled izostanka Milana Mačvana zbog povrede, a da će u Beču to biti Miroslav Raduljica.\nSelektor je dodao da su se novi igrači, Stevan Jelovac i Ognjen Jaramaz dobro uklopili.\n"Jako je teško dati ocenu u ovom trenutku, ali njihov entuzijazam i želja su prisutni. Motivisani su. Na svima nama, ali i vama je da ih što pre uvedemo u sistem i da se u ekipi osećaju kao starosedeoci. Sigurno su tu i uloge starijih igrača, za koje mislim da će ga najbolje uvesti", rekao je Đorđević.\nSrbija i Nemačka su na deobi prvog mesta Grupe G sa po dva trijumfa iz dve utakmice, dok je Gruzija i Austrija imaju po dva poraza.\nKošarkaši Denvera pobedili su u noći između četvrtka i petka Vašington sa 113:108 u NBA ligi.\nPoraz Hjustona uz 57 poena Hardena\nKošarkaši Memfisa pobedili su noćas posle produžetka Hjuston sa 126:125 i prekinuli niz Roketsa od tri pobede u NBA ligi.


KPMG: Porodičnim kompanijama u Srbiji predstoje veliki izazovi generacijske tranzicije | Gde Investirati\n„Pred porodičnim kompanijama u Srbiji, kao i onima u Evropi, predstoje veliki izazovi generacijske tranzicije, odnosno rešavanje pitanja upravljanja firmom”, ocenjuje ova konsultantska kompanija.\nU Evropi u kategoriju porodičnih preduzeća spadaju i kompanije koje imaju više od 1.000 zaposlenih i godišnje prihode veće od 200 miliona evra. Takvih kompanija je oko 18 odsto.\nIzmeđu 250 i 1.000 radnika ima 17 odsto porodičnih preduzeća u Evropi, a manje od 50 radnika ima samo četvrtina porodičnih evropskih firmi.\nIstraživanje KPMG-a je pokazalo da porodična preduzeća sve više posluju na međunarodnim tržištima i da taj broj konstantno raste poslednjih godina.\nSamo pre četiri godine van nacionalnih granica je poslovalo 60 odsto porodičnih firmi, a taj broj je u 2016. porastao za 16 odsto.\nPrevious Američki državni sekretar Ankari: Turska važna za bezbednost SAD i ekonomske veze sa regionom\nNext Nastavljen pad evra, ruska rublja na najvišem nivou u 18 meseci\nTags generacijska tranzicijaKPMGporodična kompanija


srbijasport.net - Vesti - Ragbi 13 - Mladi ragbisti Srbije ispisuju istoriju u Istanbulu\n07.07.2018 Ragbi 13 FS 609\nMlada reprezentacija Srbije u ragbiju 13 (igrači do 21 godine starosti) u nedelju 8. juna u Istanbulu (18.00) igraju prijateljsku utakmicu protiv odgovarajuće selekcije Turske. Meč na Ataturk Sport stadionu biće istorijski pošto je to prva zvanična utakmica jedne selekcije Turske u ovom sportu.\nSrbija je na put krenula sa mahom igračima juniorske reprezentacije jer će ovo gostovanje dobro poslužiti kao deo priprema za Evropsko juniorsko prvenstvo koje se u Avgustu igra u Beogradu. Istovremeno, biće to prilika da Australijski stručnjak Bret Dejvidson posle nekoliko nedelja boravka u Srbiji proveri trenutnu formu kandidata za EP koji dolaze iz domaćih klubova.\n- Dobili smo poziv naših prijatelja iz Turske da im pomognemo i zamenimo Libanci sa kojima je trebalo da odigraju taj prvi zvaničane meč jedne njihove nacionalne selekcije na domaćem tlu. Nismo puno razmišljali i ovo gostovanje će nam odlično doći kao test za našu mladu selekciju pojačanu sa nekoliko starijih igrača u jeku priprema za EP – izjavo je pred put generalni sekretar Ragbi 13 federacije Srbije Slobodan Manak.\nTurska je deo ragi 13 porodice postala pre tri godine i dok su u međuvremenu klubovi uveliko prisutni na međunarodnoj sceni, reprezentativne selekcije se još uvek formiraju. Srbija kao lider ovog sporta u regionu imaće tako priliku da ponovo bude deo istorije ragbija 13 na Balkanu.\nSastav Srbije: Vladimir MIlutinović (kapiten), Toplica Ristić, Stefan Milinković, Denis Bajrami, Stevan Ivanković, Mihajlo Stoiljković (svi Partizan), Luka Rašković, Uroš Golubović, Ilija Krstić, Dorotej – Dado Arnold, Rajko Trifunović, Aleksandar Štefulj (Crvena zvezda), Matija Mihajlović, Marko Simović, Andrija Kokot, Andrej Šušak (Dorćol).


O nama - FinGym\nŠta je finansijski wellness\nZa sportske organizacije\nTim vrhunskih finansijskih stručnjaka. Zajedno imamo mnogo godina iskustva u raznim oblastima finansijskog sektora. Na više od 100 radionica slušalo nas je preko 3.000 ljudi. Odradili smo preko 4.000 savjetodavnih sastanaka na području upravljanja ličnim finansijama. Više od 500 odrađenih webinara i video radionica.\nIma 7 godina iskustva u finansijskom sektoru. Magistar je finansija i jedan je od vodećih stručnjaka u Crnoj Gori iz oblasti upravljanja ličnom imovinom i investiranja na finansijskim tržištima.\nObrazovanje i radno iskustvo je dugi niz godina sticao u inostranstvu u najvećim svjetskim finansijskim centrima nakon čega je formirao prvu Asset Management kompaniju u Crnoj Gori.\nTrenutno je izvršni direktor u međunarodnom investicionom društvu Limit Prime Securities.\nŽeljko je proslavljeni bivši košarkaš i NBA as. Dvostruki je osvajač Eurolige kao i osvajač brojnih medalja sa reprezentacijom Jugoslavije, uključujući svjetsko i dva puta evropsko zlato.\nNakon dugogodišnjeg igranja u Evropi (u Jugoslaviji, Grčkoj i Italiji) otisnuo se u NBA gdje je proveo 6 godina igrajući za 3 različite ekipe, da bi karijeru završio u Španiji.\nSvojim životnim iskustvom i znanjem koje je sticao u mnogim sredinama, okružen uspješnim sportistima, menadžerima i stručnjacima iz oblasti finansija, nastoji da kroz program FINGYM pomogne svim pojedincima a prije svega mladim sportistima koje tek čekaju iskušenja u oblasti ličnih finansija u toku i nakon karijere.\nDesetogodišnje iskustvo nakon karijere u svojstvu investitora i preduzetnika omogućilo mu je da uvidi mnoge loše prakse i zloupotrebe kao i prilike koje se pružaju svakome ukoliko stekne dovoljno znanja da sam upravlja svojim finansijama kao i rizicima. Upravo tu je prepoznao benefite i vrijednost proizvoda 360finance.guru i FINGYM projekta, jer nepristrasno i efikasno nadoknađuje znanje i pomaže pojedincima da maksimalno iskoriste svoj finansijski potencijal.\nProvjerite kako možemo da vam pomognemo KONTAKTIRAJTE NAS\nFinGym Crna Gora\n+382 67 788 217


Program ekonomskih reformi: Koronavirus u fokusu dijaloga EU i Srbije\n19/05/2020 | 12:16\nPredstavnici država članica EU, Zapadnog Balkana i Turske, Evropske komisije i Evropske centralne banke sastali su se danas u Briselu povodom godišnjeg dijaloga o ekonomskoj politici. Dijalogu je takođe prisustvovao i evropski komesar za ekonomiju, Paolo Đentiloni.\nOvogodišnji sastanak bio je fokusiran na mere za rešavanje ekonomskih posledica pandemije korona virusa. Makroekonomska politika Srbije je u periodu pre pandemije ocenjena pozitivno, konkretno u pogledu snažnog tempa privrednog rasta od 4.2% u 2019. godini, smanjenja udela javnog duga i u velikoj meri izbalansiranog budžeta. Međutim, zamah rasta je iznenada prekinut pandemijom kovida 19. Da bi se smanjio uticaj pandemije na ekonomiju i zaposlenost, Srbija je preduzela ozbiljne diskrecione mere fiskalne i monetarne politike.\nUprkos adekvatnosti neposrednog odgovora na uticaj širenja korona virusa, pandemija je dodatno istakla strukturne slabosti i snažnu potrebu za delotvornim i koordinisanim strukturnim reformama koje će ublažiti uticaj pandemije i ubrzati privredni oporavak. Odgovorajuća politika vlade je u ovom smislu ključna za oblikovanje privrede nakon krize, a prednosti po ekonomiju će biti ostvarene ulaganjem daljih napora u borbi protiv korupcije, unapređenjem vladavine prava i jačanjem socijalnog dijaloga. Glavni izazovi za uspešno ublažavanje dugoročnih ekonomskih posledica uticaja kovida 19 se tiču većih izdvajanja u nedovoljno finansijski podržanom sektoru javnog zdravlja, očuvanja zaposlenosti i unapređenja socijalne zaštite, poboljšanja poslovnog okruženja i pružanja podrške privatnom sektoru.\nU svetlu gorepomenute procene, Srbija i EU su postigle dogovor o šest preporuka: (1) dodatno ublažiti negativan uticaj na rast i zaposlenost putem adekvatnih diskrecionih mera fiskalne politike; (2) podržati ekonomski oporavak kroz povećanje kapitalne potrošnje usmerene na rast u smislu povećanog udela te potrošnje u BDP-u u 2020. godini kao i na srednjoročnom planu; poboljšati upravljanje preduzećima u državnom vlasništvu, između ostalog putem restrukturiranja; (3) pomno pratiti izazove po finansijsku stabilnost koji su rezultat pandemije virusa korona i preduzeti adekvatne mere; (4) obezbediti delotvornu, transparentnu i nediskriminatornu podršku pogođenim preduzećima, konkretno mikro, malim i srednjim preduzećima i samozaposlenima; (5) preduzeti mere za očuvanje zaposlenosti posredstvom kratkoročnih programa i delotvornih mera aktivne politike tržišta rada; obezbediti minimalan prihod i kratkoročnu nadoknadu za nezaposlenost otpuštenim radnicima kako bi se ublažio uticaj pada ekonomske aktivnosti; i (6) poboljšati socijalne transfere kako bi se omogućila adekvatna podrška licima sa niskim prihodima koja su u riziku od siromaštva ili socijalne isključenosti.\nMinistar finansija Siniša Mali je izjavio: „Republika Srbija je krizu izazvanu koronavirusom dočekala spremno, sa niskim javnim dugom, visokim deviznim rezervama i suficitom u budžetu četvrtu godinu za redom. Upravo zvog toga smo imali prostora da na pravi način pomognemo našoj privredi, kako bi što pre ponovo stala na noge. Program ekonomskih mera za podršku privrednicima je vredan 5,1 milijardu evra, što je čak 11% našeg BDP-a. Jedan od glavnih ciljeva je bio da održimo punu zaposlenost i mislim da smo u tome uspeli. Odložili smo plaćanje poreza i doprinosa na zarade, plaćamo tri minimalne zarade za zaposlene u privatnom sektoru, a privrednici imaju na raspolaganju i jeftine kredite za likvidnost, preko Fonda za razvoj i preko garantne šeme koju radimo sa poslovnim bankama. Imamo odličan odziv tako da mislim da smo ovim merama pogodili suštinu. Takodje, u prvom kvartalu ove godine imamo projektovan rast BDP-a od oko 5%, tako da verujemo da ovu godinu možemo da završimo sa minimalnim padom privredne aktivnosti, možda čak i na nuli, a da se već sledeće godine vratimo visokim stopama rasta.“\nSem Fabrici, ambasador EU u Srbiji, istakao je da je „pandemija virusa kovid 19 uzrokovala šok bez presedana u pogledu javnog zdravlja koji se pretvorio u ekonomsku i socijalnu krizu. Suočena sa pandemijom, EU je brzo mobilisala svoje mehanizme solidarnosti sa partnerskim zemljama pružanjem neposredne medicinske i finansijske pomoći. Zahvaljujuci angažovanju Team Europe pomoći, snažna i ciljana podrška od 3,3 milijarde evra stavljena je na raspolaganje regionu radi rešavanja neposrednih zdravstvenih i humanitarnih potreba i za podršku ekonomskom oporavku. Dugoročno, na nedavnom samitu EU i Zapadnog Balkana održanom u Zagrebu najavljen je Ekonomski i investicioni plan za region koji će biti objavljen kasnije ove godine. Plan će uključiti investicioni paket za Srbiju. Pozitivni efekti oporavka od aktuelne krize će uspeti samo uz istovremeno preduzimanje reformi i postizanje konkretnih rezultata u njihovom sprovođenju. Neki od najvećih izazova koji su isticani i ranije ostaju nerešeni – među njima su jačanje vladavine prava, smanjenje visokog učešća neformalne ekonomije, te obezbeđivanje moderne i transparentne ekonomske uprave. Prevazići ćemo ekonomske posledice pandemije kovida 19 – ako udružimo naše snage.”\nGuverner Jorgovanka Tabaković izrazila je zadovoljstvo ocenom da je Narodna Banka Srbije i u 2019. godini sprovodila monetarnu politku u skladu sa režimom ciljanja inflacije. „Inflacija u Srbiji je niska i stabilna sedmu godinu zaredom, što je konkretna potvrda da je naša monetarna politika odgovarajuća. Drastično smo smanjili učesće problematičnih kredita, uslovi poslovanja u Srbiji su znatno povoljniji, a evidentan je i zdrav rast kreditne aktivnosti “, rekla je guverner.\n„Krediti privredi rastu po dvocifrenim stopama već nekoliko godina, a dve trećine je odobreno mikropreduzećima, malim i srednjim preduzećima. Dinarizacija ostaje jedan od prioriteta, posebno dinarski krediti preduzećima. Dinarsko kreditiranje privrede nikada nije bilo povoljnije, i kao rezultat naših mera, razlika između kamatnih stopa na dinarske i devizne kredite privredi višestruko je smanjena “, podseća guverner Jorgovanka Tabaković. „Naša projekcija privrednog rasta od najmanje 6% u 2021. godini ukazuje na to da, zahvaljujući našim merama, očekujemo puni oporavak Srbije od efekata pandemije već sledece godine. To sa sigurnosću možemo da kažemo jer smo krizu dočekali sa stabilizovanom ekonomijom, uz nisku inflaciju, uređene javne finansije, i deviznim rezervama na rekordnom nivou“, zaključila je guverner.”


Angelina Jolie dobila počasnog Oscara – Poznati.info\nAngelina Jolie dobila počasnog Oscara\nPrelepa glumica Angelina Jolie 17. novembra 2013. godine dobila je počasnog Oscara na svečanosti poznatoj kao Guverner Avards. Angelina dobila je Oscara za svoj humanitarni rad. Poznata glumica dobila je cenjenu nagradu Jean Hershol koja ima istu važnost kao i pravi Oscar.\nBila je to večer gde su se okupile druge poznate osobe iz sveta zabave. Na dodeli nagrada prisustvovali su Ema Thompson, George Lucas, Amy Adams, Harrison Ford, Deane Keaton i mnogi drugi.\nAngelina Jolie već duže vreme deluje kao izaslanica UN-ovog poverenstva za izbeglice, koja je upravo zbog ove misije proputovala celi svet kako bi pomogla onima kojima je pomoć mnogo potrebna.


U Kumboru počele pripreme za investiciju vrijednu 500 miliona evra | Trebinje Live\nU Kumboru počele pripreme za investiciju vrijednu 500 miliona evra\nRušenjem objekata u krugu nekadašnje kasarne „Orjenski bataljon“ kompanija „Azmont“ je i zvanično počela investiciju vrijednu 500 miliona evra, kojom počinje izgradnju prvog „One and Only“ rizorta u Evropi.\nGrađevinski radovi povjereni su kompaniji „Alek Montenegro“ koja je predstavnik džoint venčer organizacije koju čine „Bemaks“ iz Crne Gore i „Alek Dubai - Al Jaber LEGT Engineering & Contracting“.\nPredstavnik „Alek Montenegra“ Aleksandar Mijajlović je kazao da su veoma ponosni što rade sa jednom od najrespektabilnijih građevinskih firmi u svijetu. „Ovaj rad je velika čast ali i nevjerovatna odgovornost. Mi smo apsolutno spremni i uradićemo sve da projekat teče po planu. Sa pripremnim radovima počeli smo 11 dana prije predviđenog roka, a za rušenje je predviđeno 80 objekata“, rekao je Mijajlović i napomenuo da će kulturno-istorijske spomenike rekonstruisati.\nOn je dodao da radovi neće remetiti turističku sezonu koja je inače na izmaku, kao i da će u zenitu poslova biti angažovano oko 6.000 ljudi, većinom iz Crne Gore i regiona.\nDžejms Vilson, koji je direktor ovog projekta, izrazio je posebno zadovoljstvo što su radovi počeli samo četiri mjeseca nakon priče o ovom projektu. „Opština Herceg Novi i Vlada Crne Gore učinili su sve kako bi mogli da započnemo investiciju prije predviđenog roka. Gradnja ovog rizorta planirana je 33 mjeseca“, rekao je Vilson. On je za narednu subotu najavio javnu aukciju stvari koje su ostale iza vojske, te da će sva sredstva biti utrošena u humanitarne svrhe za djecu sa posebnim potrebama.\nPodsjećamo, projekat u Kumboru predviđa izgradnju prvog “One&Only” hotela u Evropi sa 110 luksuznih soba, apartmana, vila i spa centra koji će se prostirati na 3.000 kvadrata. Planirana je izgradnja marine sa 250 vezova za jedrenjake i brodove dužine od 12 do 70 metara, malih naselja na samoj obali, zatim velikog kompleksa za organizaciju konferencija i banketa, korporativnog smještaja, teniske akademije. U kompleksu će se naći i domaći i međunarodni restorani i barovi, bulevari, plažni i kantri klubovi, luksuzne vile, park, botanička bašta.\nPrvobitno planirana investicija od 250 miliona povećana je na 500 miliona evra, dok su rokovi za gradnju sa osam godina skraćeni na minimalnih 33 mjeseca. Ukupna površina zemljišta u Kumboru iznosi 241.695 m2, a Vlada CG je sa azerbejdžanskom kompanijom „Sokar“ sklopila ugovor o zakupu na 90 godina.


Poèeli razgovori o severnokorejskom nuklearnom programu - 2003-04-23\nPomoænik amerièkog državnog sekretara Džejms Keli nije hteo ništa da kaže kada je u brzom hodu prošao kraj novinara koji su ga èekali ispred hotela. Keli predvodi amerièku delegaciju koja se nada da æe razgovori dovesti do obustavljanja severnokorejskog nuklearnog programa, kao i do njegove pouzdane verifikacije. Kriza je izbila krajem prošle godine kada je Keli pokazao severnokorejskim funkcionerima dokaze da su prekršili sporazum o obustavljanju svog nuklearnog programa. Vašington je zatim zapretio Pjongjangu da neæe biti poboljšanja medjusobnih odnosa ako ne bude poštovao medjunarodne sporazume.\nSeverna Koreja tvrdi da ima pravo na stekne nuklearno naoružanje jer se smatra ugroženom od strane Sjedinjenih Država, pa je tražila garancije da neæe biti napadnuta. Visoki amerièki funkcioneri su mnogo puta izjavljivali da nemaju nameru da napadnu Severnu Koreju, ali ne žele da iskljuèe bilo koju opciju.\nRazgovori u Pekingu vode se pod pokroviteljstvom Kine, što predstavlja kompromis izmedju severnokorejskog zahteva o direktnim bilateralnim razgovorima i amerièkog zahteva da u razgovore budu ukljuèene susedne zemlje - Japan, Južna Koreja i Rusija. Predstavnik kineskog Ministarstva inostranih poslova Liu Djinæao rekao je da Peking nema ništa protiv da se u razgovore ukljuèe i druge zemlje. Liu je rekao kako se Kina nada da sve zainteresovane države mogu da odigraju konstruktivnu ulogu, ali da je sada najvažnije da relevantne strane poènu da razmenjuju svoja gledišta. On je rekao da æe to doprineti miroljubivom rešenju spora. Vašington je takodje pozdravio poèetak razgovora u Pekingu, dodajuæi da oèekuje da æe dijalog verovatno potrajati.


Predsjednici i predstavnici 14 političkih stranaka potpisat će danas u Parlamentarnoj skupštini BiH protokol o saradnji za fer i poštene izbore u Bosni i Hercegovini.\nKako je najavljeno, protokol promovira nastavak borbe za usvajanje izmjena Izbornog zakona Bosne i Hercegovine kojim se predviđa dodatna kontrola biračkog procesa primjenom savremenih tehnoloških metoda evidentiranja i dokumentiranja izbornog procesa.\nTakođer, ciljevi zacrtani tim protokolom su onemogućavanje manipuliranja voljom birača uoči, za vrijeme i nakon okončanja izbornog procesa, kao i vođenje zajedničkih aktivnosti na polju onemogućavanja institucionalne pristrasnosti ili diskriminacije političkih subjekata u izbornom procesu.\nNajavljeno je da će potpisnici protokola solidarno štititi međusobna prava i zalagati se za jednak tretman svih učesnika u izbornom procesu, uključujući i političke stranke koje ne potpišu taj dokument, saopćeno je iz Sektora za odnose s javnošću PSBiH.\nIduće sedmice u Parlamentu BiH obratit će se najmoćnija žena Rusije


Sloboda za Srbe na Kosmetu nije nedostižna: Đurićeva poruka pred odlazak u Vašington - 08.10.2020, Sputnik Srbija\nDirektor vladine Kancelarije za Kosovo i Metohiju Marko Đurić izjavio je danas da je više nego ikada siguran da sloboda za naš narod na KIM nije nedostižna i... 08.10.2020, Sputnik Srbija\nU poslednjem obraćanju srpskoj javnosti sa funkcije direktora Kancelarije za KIM, Đurić je podsetio je da je na tu funkciju stupio osam i po godina nakon što je Priština jednostrano proglasila nezavisnost i 15 godina nakon povlačenja vojnih i policijskih snaga i najvećeg broja institucija iz naše južne pokrajine, prenosi Tanjug.\n„Bio sam svestan obima i razmera pritisaka na našu zemlju, proterane većine našeg naroda sa KIM, nasleđenih neustavnih i loših sporazuma iz prethodnog perioda, izmeštenih pregovora iz okvira Ujedinjenih nacija na daleko nepovoljniji teren EU... Stupio sam na ovu dužnost rešen da osiguram da kao država i narod iskoristimo svaku preostalu, pravnu, ekonomski ili političku šansu da zaustavimo nasilnu afirmaciju protivpravne secesije otimanja dela naše teritorije i da osiguramo opstanak naših ljudi na području, koje je temelj srpske državnosti, duhovnosti, nacionalne etike, identiteta“, naveo je Đurić, koji je danas odlukom Vlade imenovan za ambasadora Srbije u Sjedinjenim Američkim Državama.\nU toj borbi, kako je naveo, nije bio sam, već deo skladnog i organizovanog državnog aparata predvođenog predsednikom Republike Aleksandrom Vučićem, koji je, prema rečima Đurića, na svim nivoima ulagao i napore i sredstva kako bi bili zaštićeni nacionalni i državni interesi, a pre svega srpski narod koji je do danas ostao najugroženija nacionalna zajednica na tlu Evrope.\nNa političkom planu, Đurić kaže da je njegov tim uspeo da u gotovo nemogućim uslovima, suočen sa izazovima i zamkama koje su na svakom koraku pred njih postavljene i bez mogućnosti uticaja na neke od ključnih aktera, sačuva tokom dugog vremenskog perioda mir i stabilnost na KIM, ali sa jasno i javno iskazanom spremnošću da se bezbednost i opstanak srpskog stanovništva na KIM brani svim raspoloživim sredstvima.\n„Uprkos željama ekstremista, u prethodnim godinama nisu uspeli da sprovedu masovno nasilje, nastavak oružanih sukoba i masovne pogibije naših sunarodnika”, napomenuo je odlazeći direktor Kancelarije za KIM, na kom mestu će ga zameniti Petar Petković.\nOsvrnuo se na konkretne rezultate njegove Kancelarije u proteklih sedam godina i podsetio da je u tom periodu predvodio našu delegaciju na 220 rundi pregovora sa Prištinom u Briselu.\nU tom periodu, kako je ukazao, država je uspela da izdejstvuje 18 povlačenja međunarodnih priznanja samoproglašenog Kosova, da mu „spusti rampu“ za ulazak u Unesko, Interpol, Svetsku carinsku organizaciju.\n„Potvrdili smo podršku naših saveznika i uspeli da neke od najdoslednijih inostranih sponzora Prištine, konačno ubedimo da saslušaju i srpsku stranu“, rekao je on.\nTokom njegovog mandata direktora Kancelarije za KIM, izgrađeno je i kapitalno rekonstruisano 2.470 stanova i kuća za interno raseljena lica, povratnike i socijalno ugrožene porodice.\nIzgrađeno je i 226 novih individualnih stambenih objekata i 39 zgrada, a do kraja godine biće ih i više, najavio je Đurić napominjući da su u završnoj fazi radovi na izgradnji zdravstveno-rekreativnog kompleksa Rajka Banja, čija je prva faza već puštena u rad, dok će sledeće godine tamo biti još jedan hotel.\nRekonstruisan je i izgrađen veliki broj puteva, komunalnih objekata, vodovoda i kanalizacija, izgrađeni su sportski objekti, a kako je dodao, privodi se kraju i useljavanje, u, jedinstveno u svetu, povratničko naseljenje „Sunčana dolina” u opštini Zvečan”, naveo je Đurić.\nCentar Kosovske Mitrovice, jedinog preostalog grada na KIM sa srpskom većinom, potpuno je, kako je naveo, preuređen i pretvoren u lepu i modernu pešačku zonu, a postavljeni su spomenici srpskim vladarima u drugim gradovima na KIM.\nĐurić je ukazao da je Kancelarija za KIM finansirala projekte u vezi sa radom i opstankom 37 crkava i manastira SPC, a zajedno sa Eparhijom raško-prizrenskom obnovljeno je 46 crkava i manastira, a dižu se i novi pravoslavni hramovi.\n„Podržali smo nesmetano funkcionisanje narodnih kuhinja na KIM i otkup zemljišta na kritičnim tačkama, pravnu pomoć dobilo je više od 2.000 naših sugrađana na KIM, a u brojim montiranim, političkim postupcima protiv Srba, finansirana je odbrana okrivljenih”, naglasio je Đurić.\nPrema njegovim rečima, organizovana je i finansirana pravna zaštita imovine Republike Srbije i privrednih subjekata, borbom je sačuvana Trepča, Brezovica kao i imovina SPC, dok je svaki od tih poduhvata podrazumevao „kolosalnu politički, diplomatsku i pravničku aktivnost i pregnuće”.\nGovorio je i o obnovi i pomoći zdravstvenim ustanovama na KIM, a pored ostalih je naveo da je pri zdravstvenom centru Gnjilane, otvoreno novo porodilište u selu Pasjane, kao i pedijatrijska klinika u kojoj je već rođene stotine beba svih nacionalnosti.\n„Rekonstruisane su zdravstvene stanice i ambulante... Kompletno je izgrađen novi objekat Doma zdravlja u Peći, nabavljena je medicinska oprema i aparati za sve zdravstvene ustanove...Izgrađen je i renoviran veliki broj škola, predškolskih ustanova, a naši studenti imaju neuporedivo bolje uslove za studiranje, renovirane domove, fakultete”, naveo je Đurić.\n„Učinjeno je mnogo toga, ali najviše se ponosim činjenicom što je naš narod na KIM postao složan i koherentan politički kolektiv, koji je u stanju da efikasno i institucionalnim sredstvima u Prištini, pred svetom i pred bilo kim, brani srpske nacionalne interese“, naveo je on.\nOn je ukazao da je Srpska lista nastala i da danas postoji kao državni projekat Republike Srbije i celog srpskog naroda.\n„U proteklih 10 godina prošli smo kroz 10 izbornih ciklusa u kojima je srpski narod sve glasnije i ubedljivije iskazivao podršku svojoj državi Srbiji i želju da sačuva vezu sa drugim delovima Srbije”, naveo je Đurić.\nZahvalio je predsedniku Aleksandru Vučiću na šansi, celoj svojoj porodici na podršci, kao i brojnim ljudima iz svog tima, crkvi i institucijama, saveznicima koji, kako je naveo, nisu priznali nezavisnost južne pokrajine.\n“Ipak najveću zahvalnost dugujem našem narodu u čijoj sam službi bio i biću”, poručio je Đurić.


VTKBiH organizirala edukaciju o "Ekonomskoj diplomatiji" - Akta.ba\nVTKBiH organizirala edukaciju o "Ekonomskoj diplomatiji"\nProgram edukacije se realizira uz suglasnost Agencije za državnu službu BiH koja je izvršila certificiranje VTK BiH kao izvođača obuke za ovu temu.\n27.09.2016. 11:54 / Izvor: Fena\nVanjskotrgovinska komora Bosne i Hercegovine je, u saradnji s ministarstvima vanjskih poslova te vanjske trgovine i ekonomskih odnosa BiH, u Sarajevu organizirala edukaciju o temi „Ekonomska diplomatija“.\nProgram edukacije se realizira uz suglasnost Agencije za državnu službu BiH koja je izvršila certificiranje Vanjskotrgovinske komore BiH kao izvođača obuke za ovu temu.\nPredsjednik Vanjskotrgovinske komore BiH Bruno Bojić je istaknuo značaj ekonomske diplomatije, dodajući da bez obzira na to koliko su u diplomatsko-konzularnim predstavništvima obučeni ili školovani kadrovi, trebaju dobiti i dodatne vještine.\n"To su upoznavanje o potencijalima BiH, mogućnostima razvoja, upoznati ih više o zakonodavnoj regulativi BiH te o destinaciji u koju idu te mogućnostima naše vanjskotrgovinske razmjene", kazao je Bojić.\nNavodi da BiH iz godine u godinu bilježi znatan rast.\n"Ovo reformsko Vijeće ministara BiH i reformske vlade pokazuju spremnost da se napravi iskorak kada je u pitanju ekonomski sektor i razvoj privrede BiH. Nadam se da će se i politička situacija stabilizirati i omogućiti privrednicima, odnosno investitorima sigurnost kada je u pitanju jačanje ekonomije u BiH", kazao je Bojić.\nMinistar vanjskih poslova BiH Igor Crnadak je ocijenio izuzetno važnim što „imamo početak ove aktivnosti, početak aktivnog rada na obuci državnih službenika za poslove ekonomske diplomatije“.\n"Ovo je važno zato što dolazimo do nečega o čemu smo do sada praktično samo govorili, a sad idemo u realizaciju. To je da posao ekonomske diplomatije ne nosi samo Ministarstvo vanjskih poslova nego sve institucije koje imaju bilo kakvu vezu s djelovanjem u instranstvu i bilo kakvu vezu s ekonomskim djelovanjem", smatra ministar Crnadak.\nOn misli da će biti veoma korisno da službenici i ljudi koji će raditi na tim poslovima iz raznih institucija dobiju kvalitetnu obuku.\nIstaknuo je da ekonomska diplomatija ne može dati efekt „ako ne napravimo dobar posao ovdje, kod kuće“.\n"To znači da se nastavi s reformama i da se nastavi s ozbiljnom borbom protiv korupcije. To su stvari koje će stvoriti dobar poslovni ambijent, a tek kad imamo dobar poslovni ambijent tada i ekonomska diplomatija može da da prave efekte i da to rezultira novim investicijama i novim zapošljavanjem", zaključio je ministar Crnadak.\nDirektor Agencije za državnu službu BiH Neven Akšamija je kazao da je značaj ekonomske diplomatije prepoznat unazad više od deceniju i po, a na ovaj način se pružaju mogućnosti da se unaprijedi.\n"Drago mi je da će obuka obuhvatiti, ne samo područja čiste ekonomije nego i područja koja su od značaja, a odnose se na pravni poredak BiH", kazao je Akšamija, dodajući da ovo, po njegovom mišljenju, nije izolovani slučaj, nego je širi dio konteksta reformi.\nPo njegovim riječima, značaj reformi je da dobijemo profesionalniju, bolju, pouzdaniju državnu službu, koja će biti u službi svojih građana.\nPrvi modul obuke, od planiranih četiri, bit će održan 27. i 28. septembra.\nCilj obuke je pružiti konkretne informacije i neophodna znanja državnim službenicima koji se bave ekonomskom diplomatijom i predstavnicima preduzeća iz BiH da bi što kvalitetnije obavljali svoj posao, a samim time dali doprinos unapređenju međunarodne ekonomske saradnje.\n#Agencija za državnu službu BiH


Vučević podneo krivicnu prijavu protiv Vučića\nOn je rekao da u krivičnoj prijavi nije kvalifikovano krivično delo, i da je na Tužilaštvu da to učini.\n- Mi smo faktografski sve ovde izneli, klasifikovali smo izjave i navode uznesene tokom poslednjih 20 dana. Prijavu sam sastavio sa svojim advokatom - rekao je Vučević.\nKako je naveo, ne može nešto da bude polusitina, "ili se desilo, ili se nije desilo".\n- Poznajem i Aleksandra i Andreja, to su čestiti ljudi - rekao je Miloš Vučević, koji je naveo da "zaslužujemo da znamo da li je ovo istina ili se šire gnusne laži".\nOn je kazao da je od tužioca kome je podneta krivična prijava zatraženo hitno postupanje.\nTakođe, naveo je da je krivičnu prijavu podneo kao "Miloš Vučević, kao fizičko lice".\n- Građani Srbije zaslužuju istinu, a ona je samo jedna - rekao je Vučević, koji je istakao da su informacije u medijima i na društvenim mrežama o navodnoj povezanosti predsednika Vučića i njegovog brata slučajem "Jovanjica" uznemirile javnost i da sud treba da utvrdi da li je reč o kleveti ili istini.\nVučević je krivičnu prijavu podneo Republičkom javnom tužilastvu, od kojeg, kako je rekao, očekuje da urgentno istraži te navode, utvrdi istinu i javno saopšti da li su Vučići povezani sa "Jovanjicom" ili su autori tih navoda lagali i izmišljali.\n- Tužilaštvo mora građanima da saopšti istinu, pa ukoliko se navodi ispostave netačni, neko će morati da odgovara zbog lažnih iskaza - rekao je Vučević, uz opasku da je prijavu podneo jer to niko nije uradio, "a istina mora da se zna, jer su ovo do sada najgore tvrdnje protiv predsednika i njegove porodice do sada iznete".\nNaveo je i da očekuje da će Tužilaštvo pozvati na saslušanje i prijavljene i one koji su optužbe protiv njih iznosili.\nOn se osvrnuo i na navode u poslednja dva dana, nakon što je najavio podnošenje prijave, a u kojima se tvrdi da će njegova prijava biti lažna.\nVučević: Dvadesed dana se niko nije obratio nadležnim organima\n- Kako može biti lažna krivična prijava ? Je l' to znači onda da su navodi koji se navode u prijavi lažni i da su nam oni, koji su poslednjih 20 dana iznosili optužbe na račun Aleksandra i Andreja Vučića, u prethodnih 48 sati rekli da je to sve neistina - naveo je Vučević.\nPreneo je i da "jedan sudija političar, koji je oslobodio gnjilansku grupu", na Tviteru daje besplatne pravne savete, odnosno "upozorava" ga da bi zbog podnošenja lažne krivične prijave mogao da snosi odgovornost, što je, smatra Vučević, pokušaj njegovog zastrašivanja.\n- Uz dužno poštovanje naših prijatelja u Južnoj Americi, ovoga nema ni u Južnoj Americi i ovo je skandalozno. Držite 15 konferencija za novinare, objavite 15 - 20 tvitova ali ne podnesete krivičnu prijavu - rekao je on, i naglasio da veruje u institucije, tužilaštvo i sud.\n- Bilo je raznih gluposti, od Franša, od Karađorđeva, od autobusa, malina... Bilo je velike mržnje i iskompleksiranosti. Sve što vide - pomisle da je stečeno nekom kriminalnom radnjom, jer polaze od svoje vizije i projekcije - kako bi vladali i kako su vladali - ocenio je Vučević navode opozicije.\nOsumnjičeni u slučaju "Jovanjica" Predrag Koluvija dematovao je pre dva dana pisanja pojedinih medija da je nakon hapšenja telefonirao Andreju Vučiću, bratu Predsednika Aleksandra Vučića.\nGovoreći o krivičnoj prijavi Miloša Vučevića protiv njega, Vučić je rekao da će se tako staviti tačka na slučaj "Jovanjica".\nVučević: Aleksiću, ne plašim se vaše tajkunsko-političke bande


Krivokapić: Srbija je za Crnu Goru mnogo više od političke destinacije u koju treba otići – Srce Srbije\nKrivokapić: Srbija je za Crnu Goru mnogo više od političke destinacije u koju treba otići\nPremijer Crne Gore Zdravko Krivokapić izjavio je da neće stajati na putu najboljih mogućih odnosa sa Crne Gore i Srbije i da rekao da bi voleo da stigne poziv za prvu posetu.\n“Srbija je za Crnu Goru mnogo više od političke destinacije u koju treba otići”, kazao je Krivokapić u intervjuu za novi broj nedeljnika NIN, a prenosi Beta.\nNa pitanje da li će prvo posetiti Beograd ili Prištini u najavljenoj turneji po regionu, Krivokapić je ponovio da bi voleo da poziv za posetu stigne iz Beograda, jer ne vidi “u regionu važnije mesto od Srbije za razgovor, dogovor, za sporazume koje Crna Gora treba da napravi”.\nKrivokapić je rekao da nema nikakav odnos sa predsednikom Srbije Aleksandrom Vučićem s kojim se, kako je naveo, video dva puta i to na sahranama.\n“Nisu to bila ni mesta ni prilika za bilo kakav razgovor. Nadam se da ćemo institucionalno izgraditi odnose izmedju Srbije i Crne Gore koji će oslikavati realne potrebe naših gradjana”, kazao je Krivokapić.\nGovoreći o svojoj izjavi da su se predsednik Crne Gore Milo Djukanović i Vučić češće sretali nego on sa svojim kumom, Krivokapić je naglasio da je zbog toga preživeo medijski linč.\n“Naravno da sam govorio o njihovim javnim susretima, koji nisu pratili odnosi Crne Gore i Srbije i to se mora menjati. Koliko sam uspeo da pratim iz medija, Vučić nikada nije govorio o Djukanoviću, koga je poznavao toliko godina, onako kako govori o meni, a da sa mnom nije progovorio ni reč”, istakao je on.\nNa pitanje o vezi borbe protiv korupcije i kriminala, koja je najavljena kao prioritet nove vlade Crne Gore i Mila Djukanovića, Krivokapić je kazao da će Djukanović biti procesuiran po zakonu ako se “nadje u materijalima do kojih će se pre ili kasnije doći”.\n“Namera ove vlade nije revanšizam niti lov na ljude. Naš cilj je pravna država u kojoj će svi biti jednaki pred zakonom i za koje će važiti zakoni”, istakao je on.\nNa pitanje o njegovim ranijim izjavama da Crna Gora neće preispitivati odluke o priznanju Kosova i uvodjenju sankcija Rusiji, Krivokapić je odgovorio da je to politička realnost, a ne njegove političke želje.\n“U Parlamentu Crne Gore danas nema dovoljno ruku ni za jednu odluku o kojoj govorite. I to nema veze sa mojom karijerom. Čak i da se ona danas završi, Crna Gora ni sutra neće imati potreban broj ruku za odluku o Kosovu ili o Rusiji”, naglasio je on.\n“Da otklonimo se nedostatke koji nas dele od velike evropske porodice. EU poslednjih godina ima svoje probleme, koji nisu povezani sa regionom Zapadnog Balkana i to sigurno utiče i na politiku proširenja”, dodao je on.


Pali dileri droge, jedan iz Malošišta – Radio Koprijan\nhome Hronika, Vesti Pali dileri droge, jedan iz Malošišta\nPali dileri droge, jedan iz Malošišta\nVelika količina droge zaplenjenja je u akciji organzovanoj u saradnji MUP-a i Višeg javnog tužilaštva u Nišu, a medju uhapšenima je i jedna osoba iz Malošišta, saopštavaju nadležni.\nNaime, slobode je lišena organizovana grupa, koja je duže vreme distribuirala drogu, a kako se precizira uhapšeni su N.S., M.S., M.S., D.A., S.N., svi iz Niša i N.C. iz sela Krušce, zbog osnova sumnje da su kao grupa, u dužem vremenskom periodu distribuirali opojnu drogu marihuanu, čime su izvršili krivično delo neovlašćena proizvodnja i stavlјanje u promet opojnih droga.\nPored toga, jedna od uhapšenih osoba optužena je i za krivično delo nedozvolјena proizvodnja, držanje, nošenje i promet oružja i eksplozivnih materija.\nMedju uhapšenima je, preciziraju u Tužilaštvu, i osoba sa inicijalima M.M. iz sela Malošište zbog osnova sumnje da je izvršio krivično delo neovlašćena proizvodnja i stavlјanje u promet opojnih droga.\nOsumnjičenima je po nalogu Višeg javnog tužilaštva u Nišu određeno zadržavanje do 48 časova, u kom roku će biti saslušani u tužilaštvu.


Bez dogovora ministarstva i prosvetara\nPregovori sa Ministarstvom prosvete su prekinuti bez završenog teksta sporazuma, čijim bi se potpisivanjem stekli uslovi i za prekid štrajka, saopštila su četiri prosvetna sindikata i najavila da nastavljaju štrajk.\nPonovo je zapelo tamo gde je sve i počelo, kod novca, jer je Ministarstvo prosvete uputilo predlog sporazuma o prekidu štrajka, u kojem se ne pominju finansijske odredbe, ali se navodi da bi platni razredi u javnom sektoru trebalo da budu uređeni do kraja godine.\nJasna Janković, portparolka Unije sindikata prosvetnih radnika, kaže za Radio Slobodna Evropa da ponuda Ministarstva ne rešava problem zbog kojeg je štrajk i započet.\n“Mi se i dalje vrtimo u krug, oko onoga zbog čega je ovaj štrajk i počeo,a to je novac. U međuvremenu smo pažljivo analizirali budžet koji smo dobili za prosvetu i prepoznali mnogo toga gde bi mogla se izvrši ušteda. Imamo čitave spiskove stvari koje bismo predložili, ali za sada nikoga to posebno ne zanima”, kaže Janković.\nSporazum koji je predložilo Ministarstvo ne sadrži bilo kakve iznose, ali se u njemu navodi da će ukoliko bude ušteda u budžetu to biti isplaćeno prosvetarima i iskorišćeno za poboljšanje njihovog materijalnog položaja.\nMeđutim ta ponuda je za prosvetne radnike neprihvatljiva, jer im, prema navodima naše sagovornice ništa ne garantuje, zbog čega će štrajk biti nastavljen.\n“Ja bih zaista sada volela da vam kažem da se vidi kraj štrajka, ali ako se nastavi sve ovo što se deševalo prethodnih dana, a to je, jedan korak napred, a sada činimi se, tri koraka nazad, zaista ne vidim razlog da bilo ko iz štrajaka izađe, a pogotovu da štrajk bude završen”, kaže Janković.\nČetiri reprezentativna sindikata zaposlenih u prosveti od 17. novembra štrajkuju skraćenjem časova na 30 minuta, a za utorak 27. januara na školsku slavu Svetog Savu najavljuju i održavanje “Svetosavske akademije pod vedrim nebom” na Trgu Republike u Beogradu, koja je zamišljena kao alternativa zvaničnoj ceremoniji koja će biti održana u isto vreme, nedaleko odatle, u Narodnom pozorištu.


Guterres: Propali najnoviji pregovori o ponovnom ujedinjenju Cipra\nPregovori na visokom niovu o ponovnom ujedinjenju Cipra nisu uspjeli, rekao je jutros generalni tajnik Ujedinjenih naroda (UN) Antonio Guterres i još jednom ugasio nade da će biti rješena 43-godišnja podjela otoka.\nGuterres je ovo izjavio nakon zaključenja najnovije runde maratonskih pregovora o ponovnom ujedinjenju otoka koji su se vodili pod pokroviteljstvom UN-a u švicarskom odmaralištu Crans-Montana i završili bez uspjeha rano jutros.\n"Nažalost, nije bilo moguće postići dogovor i konferencija je zatvorena bez mogućnosti donošenja rješenja za ovaj dramatično dugoročan problem", rekao je Guterres novinarima i dodao da želi izraziti zahvalnost liderima dvije ciparske zajednice i da poželi sve najbolje svim Cipranima sa sjevera i sa juga.\nOn, ipak, nije potpuno zatvorio vrata mogućnosti za novi pokušaj da se uz pomoć UN-a dovedu predsjednik ciparskih Grka Nikos Anastasijades i vođa otcjepljenih ciparskih Turaka Mustafa Akindži (Akinci) nazad za pregovarački stol.\n"Konferencija je zatvorena. To ne znači da druge inicijative ne mogu biti pokrenute za rješavanje ciparskog problema", rekao je generalni tajnik UN-a, koji se u dva navrata pridružio ovoj rundi pregovora u nastojanju približavanja stavova dvije strane.\nGlasnogovornik ciparske vlade Nikos Hristodulides se složio s tim stavom i rekao da propali pregovori ne znače "kraj mirovnih napora".\nCipar je zbog međunacionalnih sukoba podijeljen "Zelenom linijom" razdvajanja koju su uz vojne mjere Ujedinjeni narodi postavili 1964. godine, a teritoriju otoka sjeverno od te linije je 1974. okupirala turska vojska koja tu od tada drži 35.000 vojnika s porodicama i mnogobrojne turske koloniste. Prisustvo turskih trupa je glavni problem u pregovorima.\nPosljednji pokušaj ujedinjenja Cipra, također uz političku intervenciju UN-a na najvišem nivou, propao je 2004. godine jer su ciparski Grci na referendumu odbacili dogovoreno rješenje.


Požari: Kritično i u opštini Danilovgrad - Volim Danilovgrad\nTagged: Danilovgrad, direktorat za vanredne situacije, požar\nNa teritoriji Crne Gore od 22. do 24. marta došlo je do pojave 130 požara na otvorenom prostoru koji su u najvećem broju slučajeva izazvani od strane građana prilikom čišćenja svojih imanja.\nKako je saopšteno iz Direktorata za vanredne situacije, naročito je bilo kritično na području opština Danilovgrad, Kolašin, Budva, Nikšić, kao i Podgorica, što je dovelo do toga da je nekoliko požara ugrožavalo stambene objekte i druga materijalna dobra.\nSituacija na ugroženim područjima je zahtijevala višednevni neprestani rad pripadnika službi zaštite i spašavanja u svim jedinicama lokalne samouprave, kao i angažman jedinice za gašenje požara iz vazduha Ministarstva unutrašnjih poslova – Direktorata za vanredne situacije.\n“Angažovanje navedenih resursa na lokalnom i državnom nivou doprinijelo je sprečavanju nastanka većih materijalnih šteta, pri čemu su već utrošena određena sredstva planirana za period pojačane požarne opasnosti – ljetnji period. Napominjemo da će se u narednim danima vršiti osmatranje teritorije Crne Gore iz vazduha helikopterima MUP-a, kao i Vojske Crne Gore koji su opremljeni najsavremenijim uređajima za snimanje terena iz vazduha. Takođe, službenici Uprave policije će imati pojačanu aktivnost u smislu patroliranja na prostorima sa povećanim požarnim rizikom, a sve u cilju pronalaska i eventualnog procesuiranja lica koja izazivaju požare na otvorenom prostoru, što se i dogodilo u Budvi kada je jedna osoba procesuirana zbog izazivanja opšte opasnosti”, navodi se u saopštenju.\nDirektorat za vanredne situacije apeluje na građane da ne obavljaju nekontrolisana paljenja na otvorenom prostoru, već da ukoliko imaju potrebe za spaljivanjem određenog otpadnog materijala o tome obavijeste službe zaštite i spašavanja u njihovim opštinama, kako bi se te aktivnosti obavile na kontrolisan i bezbjedan način.


Naslovna Društvo Testiranje na virus korona besplatno za studente i maloletne građane Srbije\nTestiranje na virus korona biće besplatno za studente i maloletne građane Srbije kada žele da putuju u inostranstvo ili izađu iz samoizolacije, dok će svi ostali građani na sopstveni zahtev moći da urade PCR test ukoliko plate 6.000 dinara, piše Kurir.\n„Državljani Srbije mogu da uđu u zemlju i kreću se bez ograničenja uz negativan PCR test na korona virus, ne stariji od 72 sata. Ukoliko državljanin Srbije bez urađenog testa uđe u zemlju, u obavezi je da 14 dana provede u samoizolaciji“, navodi se u saopštenju Vlade.\n„Kako bi se sprečile zloupotrebe i neopravdano podizanje cena, vlada je definisala spisak proizvoda čije se cene ne smeju povećavati. Imajući u vidu činjenicu da je preporuka lekara da se i dalje nosi lična zaštitna oprema, vlada je ovom odlukom obezbedila da se cena ove opreme ne povećava“, navodi se u saopštenju.\nPrethodni tekstUskoro led rasveta, besplatni bežični internet i video nadzor na Trgu kralja Milana u Nišu\nSledeći tekstCovid-19: Broj zaraženih u Srbiji porastao za 64, jedna osoba preminula


Soundwave mikročip za rast novih koštanih ćelija | PC Press\nSoundwave mikročip za rast novih koštanih ćelija\nIstraživači sa Univerziteta RMIT u Australiji, napravili su mikročip koji može indukovati matične ćelije da se diferenciraju u koštane ćelije, stimulišući ih visokofrekventnim zvučnim talasima.\nNajnovija tehnologija koristi prednosti mehanoosetljivosti ćelija\nTehnika omogućava istraživačima da stvore koštane ćelije koristeći matične ćelije dobijene iz masnog tkiva, koje je lakše izdvojiti od tradicionalnih matičnih ćelija dobijenih iz koštane srži, koje se često koriste u eksperimentima inženjeringa koštanog tkiva. Pristup je jeftin i izbegava faktore rasta i lekove koji se ponekad koriste za stimulisanje diferencijacije matičnih ćelija. Inženjering tkiva ima veliki potencijal za različite pacijente kojima je potreban tretman za popravku ili zamenu oštećenih tkiva ili organa, ali je trebalo duže nego što su se istraživači u početku nadali da donesu održive tretmane u kliniku.\nMatične ćelije su važan deo u arsenalu tkivnog inženjeringa, ali njihovo pretvaranje u velikom broju u željeni tip ćelije može biti skupo i komplikovano, često zahtevajući inkubaciji u koktelu faktora rasta i/ili lekova da bi se postigli željeni efekti. Međutim, matične ćelije ne reaguju samo na biohemijske signale. Na njih mogu uticati i fizički stimulansi. Ova najnovija tehnologija koristi prednosti mehanoosetljivosti ćelija, na koje mogu uticati vibracije izazvane zvučnim talasima. Matične ćelije su izložene visokofrekventnim zvučnim talasima unutar jeftinog mikročipa, zbog čega prolaze kroz osteogenu diferencijaciju.\nPročitajte i: Mikrofluidni čip prikuplja zdrave spermatozoide\nZvučni talasi skraćuju vreme lečenja koje je obično potrebno da se matične ćelije počnu pretvarati u koštane ćelije za nekoliko dana. Ova metoda takođe ne zahteva nikakve posebne lekove za „kost“ i veoma je lako primeniti na matične ćelije. Studija je otkrila da ovaj novi pristup ima snažan potencijal da se koristi za lečenje matičnih ćelija. Ono što je najvažnije, tehnika omogućava istraživačima da stvore koštane ćelije koristeći matične ćelije koje potiču iz masnog tkiva. Takve ćelije je relativno lako izdvojiti iz ljudi – dobrovoljaca, dok su matične ćelije koštane srži koje se tradicionalno koriste u inženjeringu koštanog tkiva bolne za ekstrakciju.\nIstraživači još uvek podešavaju svoju tehniku, ali njihov uređaj im već omogućava da postignu visok stepen tačnosti prilikom manipulacije ćelijama. Možemo da koristimo zvučne talase da primenimo tačnu količinu pritiska na pravim mestima na matične ćelije, da pokrenemo proces promene, a naš uređaj je jeftin i jednostavan za upotrebu, tako da se lako može povećati za istovremeno tretiranje velikog broja ćelija – od vitalnog značaja za efikasan inženjering tkiva, kažu istraživači.\nTagovi: mikročip, Soundwave mikročip\n← Cyberpunk 2077: Jurnjava s policijom\nStudija sa MIT-a ukazala na povezanost pevanja sa neuronima kod osoba sa epilepsijom →


Strateško partnerstvo sa Rusijom za jaku i uspešnu Srbiju\nStrateško partnerstvo sa Rusijom za jaku i uspešnu Srbiju\nU Sočiju 24. maja 2013. godine, predsednici Rusije i Srbije potpisali su Deklaraciju o strateškom partnerstvu dve bratske države. Srbija je najzad dobila ovaj važan i ohrabrujući dokument kojim se jača njena pozicija na međunarodnoj sceni. Kažemo najzad jer su još 2011. godine ministri spoljnih poslova Sergej Lavrov i Vuk Jeremić usaglasili tekst Deklaracije. Stiče se jak utisak da sporazum predstavlja jasnu podršku Moskve i lično predsednika Vladimira Putina srpskom narodu u teškim trenucima ekonomske krize i njegovog novog stradanja, kada mu sa Zapada stižu samo nove ucene, pretnje i uslovi. Međutim, ovaj strateški dokument jeste i poruka Rusije celom svetu, da ona nikad neće odustati od borbe za slobodnu, jedinstvenu i jaku Srbiju, najvažniju državu Balkana, bez obzira na planove SAD i EU.\nU Deklaraciji o strateškom partnerstvu, između ostalog se navodi da su dve zemlje pošle od dubokog uzajamnog osećanja prijateljstva, viševekovnih odnosa i tradicije i bliskosti dva naroda, kao i od sećanja na zajedničku borbu protiv fašizma i želje da učvrste veze u svim oblastima. Rukovodeći se podudarnim stavovima kada je reč o promena u svetu, prvenstvom principa međunarodnog prava u skladu sa Poveljom UN, Srbija i Rusija uverene su da raspolažu značajnim potencijalima za razvoj saradnje u svim oblastima i rešene da se izbore sa zajedničkim izazovima, te saglasne da se Deklaracijom uspostavljaju odnosi starteškog partnerstva. Ti odnosi obuhvataju sve sfere saradnje, uključujući politiku, trgovinu, ekonomiju, kulturu, nauku, informacione tehnologije, tehniku i obrazovanje. Strateško partnerstvo se zasniva na demokratskim vrednostima koje dele obe zemlje, principima suvereniteta, ravnopravnosti i teritorijalne celovitosti država, mirnog rešavanja konflikata, uzjamnog poštovanja i koristi, nemešanja u unutrašnje stvari i obaveza država da ne jačaju sopstvenu bezbednost na račun drugih. Cilj partnerstva je da se odnosi između dve države podignu na najviši mogući nivo, istovremeno jačajući tesnu i dinamičnu bilateralnu saradnju i na međunarodnoj sceni, uključujući saradnju u okviru UN i drugih međunarodnih organizacija i napore za jačanje mira i bezbednosti u Evropi.\nTakođe, Deklaracijom su obuhvaćene i druge strateške oblasti. Dve države su se saglasile da obezbede i jačaju dugoročnu vojnu saradnju. Rusija i Srbija su posvećene i borbi protiv novih izazova – sprečavanju, otkrivanju i suzbijanju najtežih krivičnih dela, uključujući terorizam i trgovinu narkoticima. Takođe, u Deklaraciji se jasno ističe potreba snaženja Srpsko – ruskog humanitarnog centra u Nišu – centra za vanredne situacije, kao i potreba preduzimanja konkretnih akcija u cilju jačanja međunarodne, regionalne i bezbednosti dve zemlje.\nPredsednik Rusije Vladimir Putin je govoreći o Deklaraciji pomenuo i borbu za Kosovo i Metohiju i Rezoluciju 1244 dok se predsednik Srbije fokusirao na skupštinsku deklaraciju o KiM. „Deklaracija o strateškom partnerstvu daće jak impuls razvoju odnosa Srbije i Rusije i omogućiti da se saradnja podigne na kvalitativno novi nivo“, ocenio je Putin dodajući da će do kraja godine početi izgradnja srpske deonice gasovoda „Južni tok“ u koju će Rusija investirati 1,7 milijardi dolara. On je podsetio i na ruske kredite Srbiji od 800 i 500 miliona dolara i na rusku podršku u renoviranju srpskih svetinja na Kosovu i Metohiji. Putin je takođe ukazao da je prošle godine trgovinska razmena između dve zemlje pala, ali da je u prva tri meseca ove godine porasla za 30 odsto.\nPored ruskog predsednika snažnu podršku Srbiji po pitanju KiM dao je u Moskvi i poglavar RPC, Njegova svetost patrijarh Kiril. „Morate da izdržite sve pritiske i teške trenutke, jer se Kosovo, ta Sveta zemlja, i narod koji tamo živi ne smeju izgubiti. Ne smete da ustuknete!“ upozorio je ruski patrijarh. On je napomenuo da Ruska crkva i pravoslavni ruski narod nikad neće okrenuti leđa Srbima na KiM. „Nikakve zemaljske koristi, nikakva promena političke konjunkture, neće nas naterati da zaboravimo naše mnogovekovno duhovno srodstvo“ zaključio je patrijarh Kiril.\nSuprotno tome nakon uslova da ukine sve tragove države Srbije na KiM, iz SAD i EU u Beograd stižu novi ultimatumi među kojima su i prihvatanje unitarne BiH tj. gašenje Republike Srpske, ulazak u NATO i otpuštanje čak 20 hiljada radnika u javnom sektoru. Pri tom, sve je više vesti da Srbiji preti bankrot i da ove godine možda neće imati dovoljno novca za isplatu plata i penzija iz budžeta, ukoliko nastavi putem koji joj je zacrtao Zapad.\nU trenucima kada iz Vašingtona i Brisela stižu novi ultimatumi Beogradu, Deklaracija o strateškom partnerstvu sa Rusijom predstavlja osnovu za jasan put Srbije u bolju i izvesniju budućnost. Ona daje nadu srpskom narodu da će uz podršku Moskve ponovo imati jaku i uspešnu državu, ali samo ukoliko njegova vlast bude časno i odgovorno poštovala dogovor sa bratskom Rusijom. One koji sede na dve stolice, niko u svetu ne ceni.


CRTA predlaže raspravu i hitnu izradu Jedinstvenog izbornog zakona - European Western Balkans\nBEOGRAD – Uz ocenu da je ovogodišnji izborni proces bio najlošiji od svih izbornih procesa koje je Posmatračka misija CRTA-e do sada posmatrala, CRTA pored novog seta izbornih preporuka, predlaže raspravu i hitnu izradu i usvajanje Jedinstvenog izbornog zakona, koji bi bio korak ka kvalitetnijem izbornom procesu, prenosi N1.\n“Iako su izbori sprovedeni u skladu sa zakonom, i nije bilo zakonskih ograničenja za političke aktere da se predstave i komuniciraju sa javnošću, predstavnici listi koje su u prethodnom periodu bili na vlasti imali su napoštenu prednosti i zloupotrebljavali su javne resurse, a birači su ostali uskraćeni za ravnomerno i objektivno informisanje o izbornoj ponudi”, naveli su iz ove organizacije u svom završnom izveštaju.\nKako su istakli, umesto obezbeđivanja široke participacije dijalogom, pribeglo se, stvaranju prividnog pluralizma, a klijentelističke prakse, pritisci i zastrašivanja, koji su se javljali i u prethodnim izbornim ciklusima, dodatnu su umanjili slobodu izbora.\n“Ukoliko se pod hitno nešto suštinski ne izmeni u izbornim pravilima, naredni izborni procesi biće sve lošiji. Neophodno je, kao početni korak, usaglasiti svu izbornu materiju u okviru jedinstvenog izbornog zakona kako se ne bi ostavljao prostor da da izborne nepravilnosti ostaju nesankcionisane, kao što je sada moguće usled neusaglašenosti različitih zakonskih rešenja”, rekao je za N1 Raša Nedeljkov, šef Posmatračke misije.\nDa bi naredni izborni procesi bili održani u boljim uslovima, neće biti dovoljno ispuniti samo neke od preporuka, već dovoljno preporuka iz svake oblasti, kojima bi se u praksi sprečila zloupotreba javnih resursa, obezbedila ravnomerna medijska zastupljenosti i zaštita prava birača, naveli su iz ove posmatračke misije.\nOd 62 preporuke za unapređenje izbornih uslova, koje je CRTA predlagala u prethodnom periodu, po oceni ove organizacije, ispunjeno je potpuno ili delimično tek 27.\nAnaliza ispunjenosti preporuka pokazuje da je fokus nadležnih institucija na ispunjavanju suženog seta od 32 preporuke koje je CRTA zagovarala pred izbore 2020, ali da su pretežno ispunjavane lakše preporuke, koje nisu zadirale u sistemske promene.\nIz CRTA-e su ocenili da ispunjene preporuke nisu zahtevale značajne zakonske izmene, osim u oblasti sprečavanja zloupotrebe javnih resursa.\n“Pored toga što je ovim zakonskim izmenama preciznije definisana zloupotreba javne funkcije, propuštena je šansa da se toj pojavi zaista stane na put, jer nije prihvaćen predlog da se javni funkcionerima zabrani da tokom predizborne kampanje učestvuju na događajima koji se finansiraju javnim sredstvima, i na taj način promovišu sebe, kao i političke opcije kojima pripadaju”, zaključili su iz CRTA-e.


svinjska kuga – PoljoMagazin\nOznaka: svinjska kuga\nInstitut za zdravlje: Afrička svinjska kuga na pragu BiH nije opasna za ljude (BIH)\nŠteta koju nanosi afrička svinjska kuga je isključivo ekonomska i ne predstavlja opasnost po zdravlje ljudi, naglašeno je u posljednjem saopćenju Instituta za zdravlje i sigurnost hrane Zenica. Afrička svinjska kuga je virusna zarazna bolest svinja od koje oboljevaju i domaće i divlje svinje, u formi hemoragične groznice, visokog procenta smrtnosti i do 100 posto. “Afrička kuga svinja nije opasna […]\nKategorija: Stočarstvo Tagovi: BiH, svinjska kuga, vesti\nKritika bugarskim vlastima zbog svinjske kuge\nNeadekvatna reakcija bugarskih vlasti na pojavu kuge svinja ugrožava celu populaciju tih životinja u Bugarskoj, upozorio je evropski komesar za zdravstvo i bezbednost hrane Vitenis Andriukaitis. Pre nekoliko dana već su uništene svinje na jednoj farmi a sada je bolest otkrivena na još jednoj, sa još više životinja. Brisel je poslao u Bugarsku svoj tim veterinara da ispita stanje na […]\nKategorija: Stočarstvo Tagovi: Bugarska, svinjska kuga, vesti\nPrestanak vakcinacije – samo jedan korak ka dozvoli za izvoz u EU (SRB)\nJedan od razloga zbog koga naše meso i prerađivanje nisu mogle da se izvoze u zemlje EU je, što su svinje vakcacinisane protiv svinjske kuge. Dobra vest stiže iz Ministarstva poljoprivrede i Uprave za veterinu, a to je da Srbija prestaje sa vakcinacijom. Saša Ostojić iz Uprave za veterinu je gostujući u Jutarnjem programu RTS-a naveo da je prestanak vakcinacija […]\nKategorija: Stočarstvo Tagovi: mesne prerađevine, meso, svinje, svinjska kuga, Uprava za veterinu, vakcinacija, vesti\nVakcinacija protiv svinjske kuge ukida se 1. oktobra (SRB)\nDržava će ukinuti vakcinaciju protiv klasične kuge svinja (KKS), od 1. oktobra ove godine potvrđeno je Tanjugu u Ministarstvu poljoprivrede. Do kraja nedelje trebalo bi da bude objavljen pravilnik koji definiše u kojim delovima Srbije će biti ukinuta vakcinacija, a na kojim lokacijama ta mera ostaje da važi, navodi se u saopštenju. Vest u celosti možete pročitati na stranici Tanjuga Foto: […]\nKategorija: Ostalo, Stočarstvo Tagovi: ministarstvo poljoprivrede, svinjska kuga, vesti\nFrancuski proizvođači mesnih prerađevina pod pritskom zbog rasta cena svinjskog mesa\nAfrička svinjska kuga je desetkovala svinjski fond u Kini, najvećem svetskom proizvođaču svinjskog mesa Francuski proizvođači mesnih prerađevina trpe pritisak rastućih cena svinjskog mesa, uzrokovan epidemijom afričke svinjske kuge koja je desetkovala svinjski fond u Kini, i upozoravaju na moguća bankrotstva u tom sektoru, piše Rojters. Afrička svinjska kuga se proširila u kontinentalnom delu Kine od avgusta prošle godine, ubijajući […]\nKategorija: Prehrana, Stočarstvo Tagovi: Francuska, Kina, svinjska kuga, svinjski fond, vesti\nŠta guši domaće svinjogojstvo (SRB)\nUsmerenost veterinarske službe prema interesima farmaceutske industrije glavni je razlog što Srbija još vakciniše svinje protiv kuge, odustaje od izvoza svinjetine u Evropsku uniju i time kontinuirano gasi tradicionalnu delatnost seljaka. Kada je reč o uzgoju svinja, tradicionalnom zanimanju ovdašnjih seljaka, mi smo u apsurdnoj situaciju: imamo uslove da proizvedemo svinjetinu vrhunsku i za razmaženu evropsku trpezu, ali istovremeno isto […]\nKategorija: Stočarstvo Tagovi: GMO, svinjetina, svinjogojstvo, svinjska kuga, vakcinacija, vesti\nZašto raste cena mesa? (SRB)\nCene svinjetine porasle su i na evropskom nivou za 30 odsto Da li zbog afričke kuge, ili zbog nadolazećeg Uskrsa, tek svinjsko meso u svim svojim oblicima poskupilo je poslednjih nedelja za stotinak dinara po kilogramu. Dok smo pre mesec dana kilogram mesa mogli da nađemo i za manje od 400 dinara, danas cene mahom prelaze 500, dok je za […]\nKategorija: Prehrana, Stočarstvo Tagovi: meso, svinjska kuga, tovljenici, vesti


M. K. - 22.02.2017 - Foto: Beta\nCrnogorsko Ministarstvo spoljnih poslova reagovalo je danas povodom izjave portparolke ruskog Ministarstva spoljnih poslova ocenjujući da je u pitanju još jedan u nizu pokušaja sa zvaničnih ruskih adresa da se bez argumenata odgovori povodom saznanja da se Moskva kontinuirano meša u unutrašnja pitanja Crne Gore.\nTo je posebno bilo izraženo u susret parlamentarnim izborima 16. oktobra i nema potrebe dokazivati tu nespornu činjenicu, kažu iz Ministarstva i istovremeno pozivaju MSP Rusije na strpljenje i uzdržanost od neutemeljenih izjava, prenosi RTCG.\nPortparolka ruskog ministarstva spoljnih poslova Marija Zaharova rekla je ranije danas da Moskva smatra da su tvrdnje o mešanju Rusije u unutrašnje stvari Crne Gore potpuno neosnovane, i da vlasti u Podgorici stoje iza antiruske informativne kampanje.\n„Na najvišim adresama u Moskvi primani su predstavnici crnogorskih opozicionih stranaka koje je zamenik ministra spoljnih poslova Rusije podržao u ideji organizovanja antiustavnog referenduma o članstvu Crne Gore u NATO. Da li je to mešanje u unutrašnje stvari jedne suverene države? Kada portparol ruskog Ministarstva ocenjuje šta su interesi naroda Crne Gore – da li je to mešanje u unutrašnje stvari suverene države“, odgovaraju iz crnogorskog Ministarstva.\nU reagovanju se navodi i da kada opsežna tužilačka istraga povodom organizovanja terorističkog akta 16.oktobra dovede do imena dvojice ruskih državljana – da li je za Moskvu jedino prihvatljivo da Crna Gora ćuti o tome, ili bi u duhu „viševekovne tradicije bliskih rusko – crnogorskih kontakata“, na koje s pravom ukazuje portparolka ruskog ministarstva, bilo logično da zvanični ruski organi sarađuju u istrazi kako bi se otkrila puna istina o ovom događaju?\n„Vlada Crne Gore se do sada uzdržavala od zvaničnih komentara povodom pogoršanih odnosa sa Rusijom. Ne želimo da probleme rešavamo na konferencijama za štampu niti u medijima. Otvoreni smo za razgovor sa zvaničnom Moskvom o svim pitanjima koja opterećuju naše odnose, na bazi argumenata i dobre volje da se nesporazumi prevaziđu ali i uvažavanja prava svake zemlje da suvereno bira svoj put i vanjskopolitičke orijentacije“, kazali su iz Ministarstva Crne Gore.\nMinistarstvo je u reagovanju zaključilo da, umesto dijaloga na koji pozivaju, u kontinuitetu iz Moskve stižu saveti i instrukcije šta je u interesu Crne Gore i njenih građana.\n„Na taj način se nanosi ozbiljna šteta crnogorsko-ruskim odnosima. Stoga pozivamo Ministartstvo spoljnih poslova Rusije na strpljenje i uzdržanost od neutemeljenih izjava“, zaključuje se u reagovanju crnogorskog ministarstva.\nRadoslav Radović 5 godina\nCrna Gora današnja i sadašnja nije nastala voljom njenih građana ,već iz mržnje prema njenim građanima.Tu su i argumenti i iz dana u dan ih ima sve više.Crnogorska vlast je vještačka tvorevina zapada,sa jasnim ciljem uništavanja svega Srpskog na ovim prostorima.Koliko ste bahati u svojoj mržnji prema narodu koji u suštini čini Crnu Goru,da ste ga sveli na manjinu,kako bi ste ga riješili njegove kulture, jezika, pisma i crkve.na čemu intezivno radite.NATO je divljački i bez ikakvog razloga bombardovao Srbiju, a vi ste se bez pitanja Srba deklarisali da postanete članica te fašističke vojne organizacije.Smeta vam Rusija, bez koje Crne Gore nebi ni bilo.Jeli to Rusija bacala bombe po Crnoj Gori,pa je toliko mrzite ili vam kvari namjere da Srbe otjerate i protjerate uz pomoć NATOa kao što su nas otjerali i protjerali sa KiM.Dosta ste zla već napravili dabi vam se dozvolilo da idete dalje, jer svaki korak dalje je hajka na Srbe i srpsko biće na tom našem vjekovnom ognjištu, a mi rezervne zemlje nemamo.Tražite od Rusije dase suzdrži dok posao ne završite.Eto to mi Srbi vidimo tako, pa ćemo vidjeti dali je Rusija ta koja treba da se suzdrži ili oni koji su po nama donedavno bacali bombe i komadali nam zemlju kako im odgovara.


PORTAL KRUG - Bračni višeuglovi na pozorišnim daskama\nPrevious Article „Između „Velike „Albanije“ i okupirane Srbije“\nNext Article Koncert za muzičke sladokusce\nHit komedija BOING, BOING, na repertoaru Kraljevačkog pozorišta je sredu, 20. februara u 20 časova. Kao i u većini vodvilja koje potpisuje Mark Kamoleti, zaplet komedije je u bračnim višeuglovima. Prevremeno penzionisani pilot Er Fransa ima tri verenice stujuardese, sa kojima održava vezu zahvaljujući preciznom redu letenja. U trenutku kad pomisli da je dostigao "savršenstvo" u goste mu dolazi prijatelj iz mladosti i njegov "savršeni svet" počinje da se ruši na zadovoljstvo publike.\nU ovoj predstavi , koja je nastala u kooprodukciji sa Knjaževsko-srpskim teatrom iz Kragujevca igraju: Zoran Cerovina, Katarina Janković, Svetlana Milenković, Mladen Knežević, Jasmina Dimitrijević i Isidoa Rajković. Predstavu je režirao Nenad Gvozvenović


Beograd: Razrešeni direktori nekoliko javnih preduzeća\nSekretar Privremenog organa grada Beograda Goran Vesić rekao je u ponedeljak uveče da je to telo razrešilo i imenovalo sedam direktora javnih preduzeća kao i više sekretara i zamenika sekretara u gradskoj upravi.\n"Ova odluka je doneta posle analize rada preduzeća, koja je trajala tri nedelje. Sve izvršene personalne promene su učinjene u interesu građana Beograda", naglasio je Vesić za agenciju Beta.\nPrivremeni organ je imenovao nove vršioce dužnosti direktora u JKP "Parking servis", JKP "Gradska čistoća", Turističkoj organizaciji Beograda čiji su direktori podneli ostavke.\nIstovremeno, privremeni organ grada Beograda razrešio je dosadašnje vršioce dužnosti direktora i imenovao nove vršioce dužnosti direktora u JP "Infostan", JKP "Vodovod i kanalizacija", JP "Ada Ciganlija" kao i SC "Tašmajdan".\nPrivremeni organ je konstatovao da su dosadašnjim vršiocima dužnosti direktora u Direkciji za gradsko građevinsko zemljište, Zavodu za zaštitu spomenika kulture kao i Bitef teatru istekli mandati i imenovao je nove vršioce dužnosti.\nImenovani su novi direktori u Agenciji za investicije i stanovanje, Upravi za cene i Direkciji za javni prevoz. Privremeni organ grada Beograda je razrešio dosadašnjeg predsednika Planske komisije grada arhitektu Tomislava Đorđevića i dva člana komisije. Vesić je objasnio da su svi novoizabrani direktori, sekretari i zamenici sekretara postavljeni kao vršioci dužnosti.


Otvorena škola u Plavu vrijedna 230 hiljada eura :: Društvo\nOtvorena škola u Plavu vrijedna 230 hiljada eura\nU plavskom Vojnom selu otvorena je nova škola, vrijedna 230 hiljada EUR a, kako je najavljeno iz Ministarstva prosvjete, slijedi gradnja vrtića i rekonstrukcija sportske sale.\nKako se navodi, kapacitet škole je preko stotinu djece, u čiju izgradnju i opremanje je uloženo oko 230 hiljada EUR.\nMinistar prosvjete, Damir Šehović, rekao je da je to samo jedna u nizu uspješno završenih investicija Ministarstva prosvjete u obrazovnu infrastruktruru na teritoriji Opštine Plav.\nOn je najavio nova ulaganja u Plav, ističući planiranu gradnju novog plavskog vrtića ukupne vrijednosti preko milion EUR i rekonstrukciju sportske sale, za koju će biti izdvojeno 120 hiljada EUR.\nKako je saopštio Šehović, ukupna investicija Ministarstva prosvjete u školi bila je 230 hiljada, a od toga 185 hiljada EUR kroz osnovni ugovor, 30 hiljada za uređenje terena, zaštitnu ogradu i opremanje objekta, a dio za izradu projekta i nadzor.\n''Ono što je posebno važno jeste da je riječ o modernom, savremenom objektu, koji je rađen sa najsavremenijim materijalima i koji je energetski efikasan. Jer mi sa podjednakom pažnjom i kvalitetom radimo na velikim, gradskim školama kao i manjim, seoskim'', istakao je Šehović.\nOn je najavio nove obrazovne investicije u Plav i Gusinje.\n''Nedavno smo otvorili sportske terene u Plavu vrijedne oko 250 hiljada EUR, koji spadaju u red najsavremenijih u Crnoj Gori. I Gusinje će narednih dana i zvanično dobiti sportske terene vrijedne oko 300 hiljada EUR, koji su rađeni sa Fondacijom Gusinje'', kazao je Šehović.\nNaredni korak je, dodao je on, izgradnja novog plavskog vrtića vrijednog više od milion EUR.\n''Ne manje važna je i planirana rekonstrukcija sale Srednje mješovite škole „Bećo Bašić“ iz Plava vrijedna oko 120 hiljada EUR, koja je i centralna sportska sala u opštini Plav'', kazao je Šehović.\nKako je rekao, ni osnovna škola „Petar Dedović“ iz Murina neće biti zapostavljena.\n''Planiramo rekonstrukciju dva područna odjeljenja ove škole, Velika i Ržanica, ukupne vrijednosti 70 hilljada EUR'', dodao je Šehović.\nPrema njegovim riječima, Ministarstvo prosvjete, samostalno ili u saradnji sa drugim subjektima, u posljednje dvije i po godine rekonstruisalo preko 200 obrazovnih objekata, a vrijednost nedavno završenih ili planiranih projekata iz obrazovanja samo u plavskoj opštini na nivou od oko 2 miliona EUR.\nPredsjednik opštine Plav Mirsad Barjaktarević rekao je da takve investicije donose zamah u Opštinu.\n''One pokazuju da, kad se ima volje, može se načiniti ozbiljan iskorak u uslovima u kojima borave naša djeca, a što je pokazano i nedavno otvorenim sportskim terenima škole »Hajro Šahmanović«. Vodeći računa o obrazovanju na teritoriji plavske opštine, mi vodimo računa o svojoj budućnosti'', rekao je Barjaktarević.\nU Plavu je, prema njegovim riječima, aktivno šest gradilišta, a ukupna vrijednost investicija na teritoriji opštine je blizu 6 miliona EUR.\nDirektor škole “Hajro Šahmanović” Igor Vukanić osvrnuo se i na istorijat škole u Vojnom selu.\n''Još 1926, osnovana je škola u blizini ove koju danas otvaramo. Kasnije, 1953. godine, se nastava preselila u Dom omladine Vojno selo, koji se nalazio na ovom mjestu i taj objekat je bio otvoren do prije par godina'', rekao je Vukanić.\nNakon toga, rekao je on, škola nije bila u funkciji sve do danas.\n''Sve do danas kada imam čast i zadovoljstvo da otvorim faktički novi objekat na istom tom mjestu. Vrijednost više današnjem otvaranju daje i podatak da je ova škola uvijek ostvarivala svoju vaspitno-obrazovnu funkciju, jer su iz nje izlazili doktori, inženjeri i drugi brojni uspješni pojedinci'', rekao je Vukanić.


PREDLOG ZAKONA O UZBUNJIVAČIMA: Ustavni sud Srbije je 23. oktobra ove godine proglasio neustavnim član Zakona o Agenciji za borbu protiv korupcije na osnovu koga je donet Pravilnik o zaštiti uzbunjivača\nPredlog zakona kojim će biti zaštićeni uzbunjivači naći će se pred poslanicima u utorak, a upućeni u tu tematiku upozoravaju da su pojedina predložena rešenja manjkava, te da ih treba dopuniti i doraditi.\nPredstavnici Agencije za borbu protiv korupcije, portala "Pištaljka" i organizacije Transparentnost Srbija, koji su sagovornici Tanjuga na ovu temu slažu se da je zakon o zaštiti uzbunjivača jedan je od najpotrebnijih antikorupcijskih zakona, ali ukazuju i na nedostatke predloženog zakonskog rešenja koja je još moguće otkloniti.\nUstavni sud Srbije je 23. oktobra ove godine proglasio neustavnim član Zakona o Agenciji za borbu protiv korupcije na osnovu koga je donet Pravilnik o zaštiti uzbunjivača. Na taj način bi ljudi koji su imali status uzbunjivača, sedam dana po objavljivanju odluke USS u Službenom glasniku, ostali bez pravne zaštite koju im je ovaj pravilnik pružao. Ipak, kako nije postojao zakon koji bi ovu oblast regulisao, USS je odložio objavljivanje odluke za tri meseca, ostavljajući Vladi i skupštini da u tom periodu usvoje navedeni zakon.\nAgencija za borbu protiv korupcije izdala je mišljenje o predlogu Zakona o uzbunjivačima u kome ističu da postoji prostor za njegovo poboljšanje.\n"Smisao uređivanja oblasti zaštite uzbunjivača jeste da se motivišu oni koji imaju saznanja o nezakonitostima da u što većem broju ukažu na takve prakse u javnom interesu, da se zakonskim odredbama ograniče mogućnosti za štetne radnje prema licima koja učine ovakva razotkrivanja, kao i da njihov prolazak kroz sve pravne postupke nakon toga bude što manje bolan. Predlog zakona i dalje sadrži izvesne nedostatke i slabosti koji, po našem mišljenju, mogu ugroziti ostvarivanje proklamovanog cilja", stoji u dokumentu Agencije za borbu protiv korupcije.\nU mišljenju Agencije se dodaje da je neophodno doneti zakon kojim će se stvoriti regulatorni i institucionalni okvir za efikasnu zaštitu uzbunjivača.\n- Imajući u vidu da se predlog zakona pretežno bavi procesnim pitanjima i da se, osim sudske, ne predviđaju drugi oblici zaštite uzbunjivača, postoji bojazan da se njime neće postići njegova svrha.\n- Kako su za Tanjug naveli u Agenciji, potrebno je takođe jasno predvideti da je jedan od uslova za ostvarivanje prava na zaštitu savesnost postupanja uzbunjivača, odnosno da uzbunjivač postupa u dobroj veri u pogledu ažurnosti, sadržine obaveštenja i povezanosti tog obaveštenja sa javnim interesom.\n- "Mišljenja smo da je neophodno pojasniti u kom roku je ovlašćeni organ dužan da obavesti uzbunjivača o ishodu postupka", navode u Agenciji.\n- Trebalo bi, kako su naveli u Agenciji, razmotriti rešenje kojim bi bila predviđena zabrana saopštavanja javnosti samo onih tajnih podataka koji su označeni najvišim stepenom tajnosti i posebno osetljivih ličnih podataka.\n- Takođe, smatraju da bi trebalo predvideti pravo na nagradu u situaciji kada je uzbunjivanje dovelo do pribavljanja javnih prihoda koji bi u suprotnom izostali, s tim da se visina nagrade opredeli u određenom procentu i da se propiše njen maksimalni iznos.\nU Transparentnosti Srbija smatraju da je bitno doneti sveobuhvatan kvalitetan zakon koji će biti efikasno primenjen kako ne bi došlo do razočaranja nakon što počne da se sprovodi.\n"Takvih razočaranja smo se dovoljno nagledali na primeru drugih antikorupcijskim propisa, najsvežiji je Zakona o javnim preduzećima", rekao je programski direktor Transparentnosti Srbija Nemanja Nenadić, koji navodi da je ta organizacija danas svim poslaničkim grupama u parlamentu uputila oko 40 predloga amandana na taj zakonski predlog.\nI u Transparentnosti smatraju da bi u zakon trebalo ugraditi i mogućnost davanja nagrade uzbunjivačima koji svojim delovanjem omoguće ostvarivanje nekog javnog prihoda koji bi u suprotnom u potpunosti izostao, nešto slično kao nagrada koju građani daju poštenom nalazaču.\n"Ima i nekih pitanja koja bi trebalo da budu manje kontroverzna u predlogu zakona. To je pitanje uslova koje bi trebalo da ostvari neko ko dobija poseban mehanizam zakonske zaštite.\nSadašnji predlog ne postavlja mnogo uslova u pogledu savesnosti, moguće su mnoge situacije u kojima je veoma upitno da li je potrebno pokrenuti ovaj mehanizam zakonske zaštite", naveo je Nenadić.\nPrema njegovim rečima, po predloženom zakonu posebnu zaštitu bi uživali i oni koji kalkulišu sa time hoće li nešto prijaviti ili ne, i to su situacije kada je očigledno da javni interes nije bio primarni motiv za obelodanjivanje neke informacije nego lična korist.\n"Na primer, čekaju 11 meseci po saznanju o povredi propisa i onda kada im zapreti neka šteta na radnom mestu zbog recimo nekog potpuno drugog razloga oni odluče da prijave događaj", naveo je Nenadić.\nOcenivši da se ne pravi nikakva gradacija u pogledu težine povrede propisa na koji se ukazuje, on predlaže da u nekim ekstremnim situacijama taj poseban mehanizam zaštite bude dat i kad se ukazuju na neke potpuno bezazlene povrede.\n"Onda bi to dalje moglo da vodi nažalost u trivijalizaciju korišćenja ovog novog pravnog instituta", upzorio je Nenadić, čija organizacija sugeriše se da se ugrade i neki dodatni mehanizmi u korist uzbunjivača, kao što je mogućnost da se privremenom merom može naložiti i preduzeti radnja u njegovu korist.\nPravni savetnik antikorupcijskog portala "Pištaljka" Jelena Stojanović veruje da će predloženi zakon omogućiti zaštitu za uzbunjivače jer predviđa sudsku zaštitu tih ljudi kao najviši stepen zaštite.\n'Pištaljka' je predlagala suženje termina tajnih podatka u predlogu zakona i verujem da ćemo uputiti amandman u vezi s tim", rekla je Stojanović Tanjugu.


PROPISI.com | VLADA – FINANSIJE\nVLADA – FINANSIJE\nNa sastanku je konkretnim primerom predstavljen ovakav način naplate, a objašnjeno je da bi se neplaćeni porez u iznosu od 5.000 evra (u dinarskoj protivvrednosti) u prethodnih pet godina na taj način umanjio na 3.000 evra (u dinarskoj protivvrednosti).\nU ovom slučaju, uz davanje mogućnosti plaćanja na 120 rata, bez kamate, ukupan mesečni trošak kojim bi se isplaćivala dugovanja državi iz prethodnog perioda, iznosio bi 3.000 dinara.\nMali je istakao da je ovo izuzetno korektna ponuda Vlade Srbije, koja bi sa jedne strane, one koji zarađuju na ovaj način uvela u legalne tokove, bez narušavanja poreskog sistema države, a sa druge, ne bi opteretila mesečni budžet ljudi koji prihoduju na ovaj način.\nMali je istakao i da se na ovaj način štite ugrožene kategorije, te da se ne štite oni koji su zarađivali ogromne svote novca kockajući se na internetu i izdavajući luksuzne vile, na koje se predlog ne odnosi.\nNa sajtu Ministarstva finansija i sajtu Poreske uprave nalaze se predlozi Vlade Republike Srbije za sve koji žele da na ovaj način regulišu obaveze, a s obzirom na to da predstavnici udruženja nisu prihvatili pomenute predloge.


Počela ekshumacija dva tijela blizu Bosanskog Broda - Klix.ba\n21.1.2010. u 12:40\nIstražioci iz Instituta za nestala lica BiH obavijestili su prije deset dana, usmenim putem, Operativni tim za traženje nestalih lica Republike Srpske da će danas biti obavljena ekshumacija u Sijekovcu - izjavio je Srni šef sektora za ekshumacije i identifikacije u Institutu za nestala lica BiH Aleksandar Radeta.\nOn je potvrdio Srni da je na lokalitetu Ribnjaci u Sijekovcu, kod Broda, danas počela ekshumacija grobnice, a pretpostavlja se da se u njoj nalaze posmrtni ostaci dva NN lica nastradala u proteklom ratu.\nRadeta nije želio da govori o nacionalnoj pripadnosti nastradalih, ali je rekao da operativna saznanja govore da je riječ o posmrtnim ostacima jednog lica bošnjačke nacionalnosti, a za drugo se još ne zna.\n"Na osnovu takvih saznanja, Sud BiH odredio je da se tijelo prebaci prema nacionalnoj pripadnosti u Visoko na obdukciju", rekao je Radeta.\nOn je dodao da je naredbu o ekshumaciji izdalo Tužilaštvo, odnosno Sud BiH koji je ovlastio Okružno tužilaštvo Doboj da izvrši ekshumaciju, te da nakon toga tijela prebace u Visoko radi dalje obdukcije i identifikacije.\nRukovodilac Operativnog tima za traženje nestalih lica RS Goran Krčmar rekao je da Institut za nestala lica BiH nije obavijestio Operativni tim o današnjoj ekshumaciji u Sijekovcu, čime se "nastavlja tendencija zaobilaženja institucija RS u ovom procesu".\nKrčmar je rekao da Operativni tim ima saznanja da će ekshumirana tijela iz Sijekovca biti prevezena na obdukciju i dalje čuvanje u Visoko, što govori o tome da za Institut, izgleda, Republika Srpska nije sigurna za čuvanje tijela.